Αναγνώριση στην προσφορά και το έργο του Μητροπολίτη Ευσταθίου (ΦΩΤΟ)\nΕπίτιμος διδάκτορας του Πανεπιστημίου Πειραιώς ο Ιεράρχης Μονεμβασίας και Σπάρτης\nΔευτέρα, 25 Νοέμβριος 2019 13:16 | Χρήστος Πετρούλιας | E-MAIL ΕΚΤΥΠΩΣΗ\nΣτην αίθουσα «Φάρος» του Κέντρου Πολιτισμού του Ιδρύματος «Σταύρος Νιάρχος», πραγματοποιήθηκε το απόγευμα της Παρασκευής 22 Νοεμβρίου, η τελετή αναγόρευσης του σεβασμιωτάτου Μητροπολίτη Μονεμβασίας και Σπάρτης κ. Ευσταθίου, σε επίτιμο διδάκτορα του Τμήματος Πληροφορικής της Σχολής Τεχνολογιών, Πληροφορικής και Επικοινωνιών του Πανεπιστημίου Πειραιώς.\nΣτην ιδιαίτερα τιμητική εκδήλωση αναγνώρισης του έργου και της προσφοράς του Ιεράρχη παρευρέθηκε ο Μακαριώτατος Αρχιεπίσκοπος Αθηνών και πάσης Ελλάδας κ. Ιερώνυμος, ενώ μεταξύ άλλων παρέστησαν ο Μητροπολίτης Μάνης κ. Χρυσόστομος Γ’, ο Μητροπολίτης Πειραιώς κ. Σεραφείμ, πλειάδα κληρικών, ο γενικός γραμματέας του Υπουργείου Παιδείας κ. Γιώργος Καλάντζης ο βουλευτής ΝΔ Λακωνίας κ. Νεοκλής Κρητικός, ο αντιπεριφερειάρχης Λακωνίας κ. Θεόδωρος Βερούτης, αιρετοί της Τοπικής Αυτοδιοίκησης, στελέχη των Σωμάτων Ασφαλείας, ακαδημαϊκοί, εκπρόσωποι φορέων και πλήθος κόσμου.\nΗ εκδήλωση ξεκίνησε με το μουσικό πρόγραμμα της ευρωπαϊκής χορωδίας και του κιθαριστικού συνόλου του Μουσικού Σχολείου Σπάρτης.\nΑκολούθησε η ομιλία του πρύτανη του Πανεπιστημίου Πειραιώς κ. Άγγελου Κότιου, ο οποίος προέβη σε αναφορά στο ιστορικό της αναγόρευσης επίτιμων διδακτόρων της σχολής, παρουσιάζοντας, μάλιστα, διεθνείς προσωπικότητες που φέρουν τον συγκεκριμένο τίτλο. Στη συνέχεια, αναφέρθηκε στους λόγους για τους οποίους επέλεξαν να αναγορεύσουν επίτιμο διδάκτορα τον σεβασμιώτατο κ. Ευστάθιο, τονίζοντας τη σημαντική συμβολή του στον Πολιτισμό και τα Γράμματα, αλλά και το πλούσιο πνευματικό, φιλανθρωπικό και κοινωνικό του έργο.\nΤη σκυτάλη πήρε ο πρόεδρος του Τμήματος Πληροφορικής κ. Γεώργιος Τσιχριντζής, ο οποίος μίλησε για το έργο του τμήματος και τις διεθνείς διακρίσεις του. Ολοκληρώνοντας, ευχαρίστησε θερμά τον σεβασμιώτατο για την τιμητική αποδοχή της πρότασης του τμήματος και του ευχήθηκε «υγεία και μακροημέρευση, ώστε να συνεχίσει το μεγάλο έργο αγάπης που επιτελεί με ζήλο και συνέπεια».\nΗ τελετή συνεχίστηκε με την αναλυτική παρουσίαση του έργου του Μητροπολίτη από τον Λάκωνα κ. Δημήτρη Βέργαδο, αναπληρωτή πρόεδρο του Τμήματος Πληροφορικής, ο οποίος ήταν και αυτός που έκανε την αρχική εισήγηση στη Σύγκλητο του Πανεπιστημίου για την αναγόρευση του κ. Ευσταθίου. Ακολούθησε η ανάγνωση των κειμένων του ψηφίσματος αναγόρευσης της σχολής και η επίδοση του διπλώματος στον σεβασμιώτατο.\nΣτον λόγο του ο Μητροπολίτης κ. Ευστάθιος, εμφανώς συγκινημένος, ευχαρίστησε τον πρύτανη και όλα τα μέλη του Πανεπιστημίου Πειραιώς για την εξαιρετική τιμή. «Οι έπαινοι σας κ. Πρύτανη θα προσδιορίζουν την ευθύνη μου», τόνισε ο ποιμενάρχης. Στη συνέχεια, ευχαρίστησε το Ίδρυμα Σταύρος Νιάρχος για την προσφορά του χώρου, καθώς και όλους τους προσκεκλημένους για την τιμητική παρουσία τους. Ολοκληρώνοντας, παρουσίασε εισήγηση με θέμα «Σκιαγράφηση της θέσης της Ορθόδοξης Εκκλησίας απέναντι στη σύγχρονη υπολογιστική και διαδικτυακή τεχνολογία».\nΜε την ολοκλήρωση της τελετής, ο Μακαριώτατος Αρχιεπίσκοπος κ. Ιερώνυμος, μιλώντας σε δημοσιογράφους, χαρακτήρισε «όμορφη και ενδιαφέρουσα την εκδήλωση», επισημαίνοντας πως η τιμητική αυτή διάκριση δεν αφορά μόνο τον Μητροπολίτη Μονεμβασίας και Σπάρτης, αλλά και «την Εκκλησία, τον τόπο, την πατρίδα και την ίδια την επιστήμη», ενώ συνεχάρη το Πανεπιστήμιο Πειραιώς για την εν λόγω πρωτοβουλία.\nΑκολούθησε δεξίωση, η οποία ήταν μία ακόμα ευγενική προσφορά του Ιδρύματος «Σταύρος Νιάρχος».\nΦωτο: Γιώργος Φερδής (orthodoxianewsagency.gr), ΙΜΜΣ


kato-kefali: τους ενώνει η πίστη στην ευγονική\nο "σοσιαλιστής" εθνικοσοσιαλιστής Lover Do SS\nΑκτιβίστικη χαρακτήρισε ο πρώην υπουργός, σοσιαλιστής κ. Ανδρέας Λοβέρδος τη δράση της Χρυσής Αυγής, σε συνέντευξη του χθες στον Σκάι. Μάλιστα ο κ. Λοβέρδος χαρακτήρισε τη Χ.Α. ως «το πρώτο κίνημα μετά τη Μεταπολίτευση που γεννιέται αυθεντικά.» "Αυτό γιατί να το καταγγείλει κανείς;" διερωτήθηκε στη συνέχεια ο κ. Λοβέρδος και αφού τα είπε όλα αυτά, φρόντισε να πάρει και τις αποστάσεις, λέγοντας ότι είναι αντίθετος με την πολιτική της. Πηγή: www.lifo.gr\nΑκτιβίστικη χαρακτήρισε ο πρώην υπουργός, σοσιαλιστής κ. Ανδρέας Λοβέρδος τη δράση της Χρυσής Αυγής, σε συνέντευξη του χθες στον Σκάι. Μάλιστα ο κ. Λοβέρδος χαρακτήρισε τη Χ.Α. ως «το πρώτο κίνημα μετά τη Μεταπολίτευση που γεννιέται αυθεντικά.» "Αυτό γιατί να το καταγγείλει κανείς;" διερωτήθηκε στη συνέχεια ο κ. Λοβέρδος και αφού τα είπε όλα αυτά, φρόντισε να πάρει και τις αποστάσεις, λέγοντας ότι είναι αντίθετος με την πολιτική της. Πηγή: www.lifo.g\n"Η Χρυσή Αυγή κάνει ακτιβισμό πάνω σε πραγματικά προβλήματα και έτσι παράγει εμπιστοσύνη και απολαμβάνει ποσοστά. Αυτό γιατί να το καταγγείλει κανείς;" δήλωσε ο πρόεδρος του ΡΙΚΚΣΥ Ανδρέας Λοβέρδος σε τηλεοπτική εκπομπή.\n"Γιατί μας προβληματίζει το γεγονός ότι ανεβαίνει κάποιος που κάνει με τρόπο ακτιβίστικο πολιτική πάνω σε πραγματικά προβλήματα" ανέφερε και πρόσθεσε ότι "από τη Μεταπολίτευση και μετά είναι το πρώτο κίνημα που γεννιέται αυθεντικά" διευκρινίζοντας ότι ο ίδιος δεν τους υποστηρίζει.\nΣημείωσε πως η Χρυσή Αυγή λέει ό,τι λέει ο ΣΥΡΙΖΑ ο οποίος όμως "έκανε ακτιβισμό πάνω σε υπουργούς" με ξυλοδαρμούς και γιαούρτια όπως είπε.\nΟ Ανδρέας Λοβέρδος χαρακτήρισε την Χρυσή Αυγή "ελληνική Χεζμπολάχ".\nPosted by Dr.Fake (κατά κόσμον Κλαρκ Γκέϊμπελ) at 15:15\nLabels: video, λοβέρδος, ΧΑ


:: pezoporia.gr :: Ειδήσεις : Το μονοπάτι τελειώνει εδώ...\n‘Έτσι έκλεισε τα μάτια ο Τάσος Ρήγας στο τέλος του δικού του μονοπατιού.\n‘Ένα βήμα παραπάνω θα έβρισκε φωτιά.\nΓια όσους δεν τον γνώριζαν ο Τάσος Ρήγας ήταν ο γηραιότερος ‘Έλληνας ορειβάτης . Πεζοπορούσε μέχρι πρότινος και προχτές ‘’εγκατέλειψε’’ πλήρης ημερών στα 95 χρόνια του.\nΣτα 91 του πραγματοποίησε το όνειρό του και εγκαινίασε στην Κύπρο το τελευταίο τμήμα του Ευρωπαϊκού μονοπατιού Ε4 που ξεκινά από τα Πυρηναία και καταλήγει στην Κύπρο. Το ελληνικό τμήμα του Ε4 ήταν αποκλειστικά δική του υπόθεση και σκοπός της ζωής του.\n‘Έτσι έκανε τις μελέτες, σηματοδότησε και δημιούργησε ένα μεγάλο δίκτυο εθνικών μονοπατιών στη χώρα μας. Ο κύριος Τάσος γεννήθηκε στις 8 Σεπτεμβρίου 1914 στην Αθήνα , πολέμησε το 1940 , γνώρισε την κατοχή , τον εμφύλιο , τα "πέτρινα χρόνια" αλλά η ψυχή του δεν "εγκλωβίστηκε" πουθενά . ‘Έμαθε να βλέπει μακριά και ψηλά , την πραγματική ομορφιά . "Κάθε φορά που βρίσκομαι στο βουνό , όταν περνάω ένα γιοφύρι , όταν ακούω το κελάηδημα ενός πουλιού , όταν βλέπω να ξεπροβάλει στις σχισμές των βράχων ένα κυκλάμινο αισθάνομαι 25 ετών . Νιώθω έτοιμος να κατακτήσω τον κόσμο"\n‘Ήταν ηλεκτροτεχνίτης κατά το επάγγελμα , υπάλληλος του ΟΤΕ από το 1949 έως το 1967 όπου και παραιτήθηκε λόγω της χούντας των συνταγματαρχών και έφυγε για τη Γερμανία. Επέστρεψε στην Ελλάδα το 1974 και συνταξιοδοτήθηκε το 1980.\n‘Εκτοτε ασχολήθηκε με τα μονοπάτια των Ελληνικών βουνών.\nΣυνεργάστηκα τον κύριο Ρήγα και περπάτησα μαζί του πολλές φορές.\n‘Ήταν ευγενής τη καρδία, αβρός ευρυμαθής και καλοσυνάτος. Θυμόταν περιπέτειες εξερευνήσεις και βουνά , είχε πάθος και αγάπη για την ελληνική φύση που θέλησε να αναδείξει όσο περνούσε από το χέρι του.\nΣυμμετείχε ακόμα και στην πρόσφατη προσπάθεια αναδάσωσης της Πάρνηθας.\nΔεν ξέρω αν ο κυρ -Τάσος έκλεισε τα μάτια σκόπιμα για να μη δει το τέλος της Αττικής φύσης και για να πάρει μαζί του μόνο τα όμορφα που θυμόταν.\n‘’Τι ωραία που περάσαμε στην Ευρω-οδοιπορία’’ μου έλεγε κάθε τόσο όταν τον συναντούσα στην Ομοσπονδία.\n‘’Τι όμορφα να θυμάσαι τον κυρ-Τάσο’’ σκέφτομαι εγώ ‘’ τι τύχη να τον έχεις γνωρίσει’’\nΥπό την ιδιότητα της\nΓενικής Γραμματέως της Ελληνικής Ομοσπονδίας Ορειβασίας και Αναρρίχησης


Θέατρο 104 - Girls & Boys\nΝέα ημερομηνία 10 Οκτωβρίου\n«Αλλά θέλετε να μάθετε ποιο είναι το πραγματικό θέμα; Θα σας πω εγώ ποιο είναι το πραγματικό\nθέμα. Το πραγματικό θέμα είναι η εξουσία».\nΜετά την μεγάλη αποδοχή κοινού και κριτικών η παράσταση «Girls & Boys» επιστρέφει από τις 3 Οκτωβρίου και\nγια 12 μοναδικές παραστάσεις στο Θέατρο 104 κάθε Σάββατο και Κυριακή στις 21:00.\nΤο έργο του βραβευμένου με Tony συγγραφέα Dennis Kelly («Ορφανά», «Ματίλντα – Το μιούζικαλ»)\nπαρουσιάστηκε πέρσι για πρώτη φορά στην Ελλάδα σε μετάφραση – σκηνοθεσία Άννας-Μαρίας\nΣτεφαδούρου, με τη Δώρα Παρδάλη, στο Θέατρο 104.\nΜία γυναίκα γνωρίζει τυχαία τον μέλλοντα σύζυγό της σ’ ένα αεροδρόμιο. Ένας έντονος, παθιασμένος,\nτρελός έρωτας. Σύντομα αρχίζουν να φτιάχνουν την κοινή τους ζωή. Αγοράζουν σπίτι, χτίζουν καριέρες,\nκάνουν παιδιά – μία συνηθισμένη οικογένεια. Μέχρι που εκείνος αρχίζει να αντιμετωπίζει σοβαρά\nπροβλήματα με τη δουλειά του, ενώ εκείνη απολαμβάνει ολοένα και μεγαλύτερη επαγγελματική\nαναγνώριση. Οι ισορροπίες ανατρέπονται. Τα πάντα αλλάζουν παίρνοντας μία απροσδόκητη και\n«Δεν θυμάμαι κάποια συγκεκριμένη στιγμή που άρχισε να ξεφεύγει το πράγμα μεταξύ μας – θυμάμαι ότι\nβρέθηκα σε αυτήν την κατάσταση ξαφνικά».\nTo«Girls & Boys» έκανε την παγκόσμια πρεμιέρα του τον Φεβρουάριο του 2018 στο Βασιλικό Θέατρο\nτου Λονδίνου, σε σκηνοθεσία Lyndsey Turner, με πρωταγωνίστρια την βραβευμένη με BAFTA Carey\nMulligan, σοκάροντας το κοινό και αποσπώντας διθυραμβικές κριτικές.\nΈνας συνταρακτικός μονόλογος για τη βία, την εξουσία, τις σχέσεις των δύο φύλων μέσα στη σύγχρονη\nΌσοι αγαπούν τον συγγραφέα Ντένις Κέλι ή έχουν δει «τα Ορφανά», αξίζει να δουν το νέο του\nέργο «Girls and boys», στο θέατρο 104, στο Γκάζι. Είναι έργο ωμό με δυο χαρακτήρες, μια\nηθοποιό και το κοινό και το λέω αυτό γιατί είναι ένα έργο λεπτής ισορροπίας και αν μείνεις σαν\nθεατής απέξω, το παιχνίδι χάθηκε. Είναι μια ιστορία για δυο ανθρώπους που αγαπιούνται,\nοικοδομούν μια ζωή, μια οικογένεια και αυτή αρχίζει να θρυμματίζεται μέχρι να καταστραφεί με\nτον πιο άγριο τρόπο.\nΕίναι ένα έργο για τη λεηλασία της ζωής και την στιγμή που δε μπορείς να καταλάβεις τον τρόπο με τον\nοποίο όλα ξεφεύγουν από τον έλεγχο. Μας αφορά αυτό το έργο και είναι κάτι που βλέπουμε συχνά, ειδικά\nτα τελευταία χρόνια- τις σχέσεις μέσα σε ένα οικονομικό πλαίσιο που καταρρέει να βουλιάζουν και να\nδιαλύονται. Και την αδυναμία αυτής της διαχείρισης να μετατρέπεται σε εκτρωματική βία, σε παλιούς\nρόλους και συντηρητικά μοντέλα, αξεπέραστα. Είναι η πρώτη σκηνοθεσία της Άννα-Μαρία Στεφαδούρου\nκαι αυτό τον πολύ δύσκολο και ευαίσθητο ρόλο υποδύεται η Δώρα Παρδάλη. Το τόλμησαν και νομίζω τα\nκατάφεραν πολύ καλά. Είναι ένα έργο που σε κάνει να ανησυχείς και είναι ωραίο να συμβαίνει αυτό.\nΣημαντική είναι και η εικονοποιία που διακρίνεται από το κυρίαρχο γνώρισμά της, την εναλλαγή, τη\nσφοδρότητα, αλλά και την ποικιλομορφία της.Η Δώρα Παρδάλη, υπηρετεί με τόλμη και ζήλο αυτήν την\nεικονοποιία, και έτσι αποδεικνύει, πλην των άλλων, το πολυδιάστατο του ταλέντου της.\nΗ μετάφραση της Άννας-Μαρίας Στεφαδούρου αποδίδει ένα κείμενο ζωντανό, με λόγο σύγχρονο και\nπηγαίο, ενώ η σκηνοθετική της ματιά υπηρετεί την ένταση μιας νεανικής αφήγησης αλλά και το σοκ της\nΜε τη Δώρα Παρδάλη να ξεδιπλώνει το ταλέντο της χωρίς υπερβολές και ιδιαίτερες εξάρσεις, με τη\nσυγκίνηση και το πόνο να διαδέχονται την αυστηρή καταγραφή των γεγονότων από έναν αυτόπτη\nΗ σκηνοθεσία της Άννας-Μαρίας Στεφαδούρου μας προσέφερε μια σπάνια και ουσιαστική θεατρική\nεμπειρία. Αγκάλιασε με αγάπη και τεράστιο ενδιαφέρον ένα έργο με απίστευτα σημαντικές προεκτάσεις\nγια τα θέματα τα οποία πραγματεύεται, δημιουργώντας μια σπουδαία παράσταση με ρυθμό και\nΗ σκηνοθέτης, υπογράφει και την μετάφραση του κειμένου, μια μετάφραση που πραγματικά μιλάει στα\nαυτιά του θεατή, του προκαλεί το γέλιο, του φέρνει ανάγλυφα τα συναισθήματα και τις καταστάσεις.\nΗ παράσταση έχει αμεσότητα (το περιορισμένο του χώρου άλλωστε βοηθά σε αυτό), αλλά δεν έχει μια\nξεκάθαρη κατεύθυνση αν απευθύνεται σε ευθεία γραμμή στο θεατή, ή θέλει να τον κάνει συμμέτοχο του\nσκεπτικού της μέσω ενός αυτοψυχογραφήματος.\nΗ νεαρή ηθοποιός είναι εμφανές ότι ζει την κάθε φράση, πάλλεται με την κάθε λέξη, νιώσαμε μαζί της\nκάθε ανάσα, κάθε εσωτερικό κραδασμό.\n«Δεν έχω υπάρξει ποτέ βίαιος, αλλά μόνο επειδή δεν ήμουν καλός σε αυτό. Δεν υπήρξα ποτέ ο σκληρός\nτύπος, αλλά πιθανώς να υπάρχει κάπου μέσα μου ένα κομμάτι που να επιθυμεί να σκοτώσει κάποιον.\nΜην με παρεξηγείτε. Δεν φαντασιώνομαι πάνω στη βία, στην πραγματικότητα με αρρωσταίνει. Αλλά\nνομίζω ότι υπάρχει μία πλευρά μου, σε ένα παράλληλο σύμπαν, που την ευχαριστιέται. Πολλοί άντρες το\nκάνουν. Υπάρχει κάτι στους άντρες που τους ωθεί στη βία και η ανατροφή και η επίγνωση είναι τα\nαντίδοτα. Οι άνδρες χρειάζονται την αρρενωπότητα και οι γυναίκες τη θηλυκότητα. Αλλά υπάρχουν\nάνδρες εκεί έξω για τους οποίους η επιβεβαίωση του ανδρισμού τους συνεπάγεται την αδυναμία τους να\nχάσουν ή να λυγίσουν, παρά μόνο να σπάσουν ολοκληρωτικά. Εκείνος ήταν ένας από αυτούς τους\nάνδρες με μία ωρολογιακή βόμβα που περίμενε να εκραγεί μέσα του».\n«Η οπτική της δικής μας παράστασης και η κύρια προτεραιότητά μας είναι να ειπωθεί αυτή η ιστορία,\nστην Ελλάδα, τώρα. Όλο αυτόν τον καιρό, που η οικονομία της χώρας βρίσκεται σε κρίση, επιχειρήσεις,\nη μία μετά την άλλη, κλείνουν και οι άνδρες συχνά δεν μπορούν πια να προσφέρουν οικονομικά στο\nσπίτι και την οικογένεια. Σ’ αυτές τις συνθήκες αμέτρητα ζευγάρια έρχονται αντιμέτωπα με μια σκληρή\nπραγματικότητα: αδυνατούν να διαχειριστούν αλλαγές στο ενδοοικογενειακό τους περιβάλλον, ειδικά\nόταν πρόκειται για αλλαγές στην εισοδηματική τους ισορροπία. Οι ρόλοι του αρσενικού και θηλυκού\nορίζονται και εξυπηρετούνται, σχεδόν ασυνείδητα, από ετεροπροσδιορισμούς, παλαιικούς νόμους κι έναν\nσυντηρητισμό, που κάποιοι θέλουν να πιστεύουν ότι έχει ξεπεραστεί. Όχι, στην ουσία του όμως.\nΣυναισθηματικά ανώριμοι και θεμελιωδώς ανασφαλείς, φέρονται σαν «κορίτσια και αγόρια», με\nσυνέπειες τέτοιες, που η παράβλεψή τους ισοδυναμεί με σιωπηρή συναίνεση σε έγκλημα».


Πέντε sustainable denim brands για τη δημιουργία μιας πιο "ηθικής" ντουλάπας\nMια σειρά από διεθνή brands με αφοσίωση στην πράσινη επανάσταση που ξεφεύγουν από τα κλασικά και αξίζουν την προσοχή σας.\nΓΡΑΦΕΙ: ΔΕΣΠΟΙΝΑ ΑΠΟΣΤΟΛΟΠΟΥΛΟΥ 20-03-2020\nΠώς νιώθει μια γυναίκα όταν ανοίγει την ντουλάπα της και βρίσκεται μπροστά από εκατοντάδες ρούχα που δεν φοράει. Οι "junkie" της γρήγορης μόδας γνωρίζουν καλύτερα από τον καθένα πως ο υπερκαταναλωτισμός βλάπτει το περιβάλλον, την οικονομία και την ίδια την ψυχολογία και πως η αποτοξίνωση από αυτόν θεωρείται πλέον μονόδρομος.\nΚάπως έτσι, η ηθική μόδα όχι μόνο οδεύει στο να γίνει παγκόσμιο κίνημα, αλλά συνυπάρχει και με έννοιες όπως η πολυτέλεια, η επιθυμία και η ομορφιά. Ακόμη και με τις εξελίξεις για τον κορωνοϊό τις τελευταίες εβδομάδες, τα θέματα της βιωσιμότητας και της κλιματικής αλλαγής δεν πέρασαν σε δεύτερη μοίρα στα fashion weeks με τους σχεδιαστές να διατηρούν τη δέσμευση για σεβασμό προς το περιβάλλον. Αναδεικνύοντας την αφοσίωσή τους στην "πράσινη" επανάσταση, όλο και περισσότερα brands επιλέγουν ανακυκλώσιμα και οικολογικά υλικά. Παρακάτω ακολουθούν 6 sustainable labels για να επενδύσετε σε ένα διαχρονικό τζιν παντελόνι που θα αποτελέσει το κομμάτι κλειδί στη δημιουργία μιας "ηθικής" γκαρνταρόμπας.\nΤο brand MUD δίνει στους πελάτες του τη δυνατότητα αφού νοικιάσουν το τζιν τους για 12 μήνες, είτε να το κρατήσουν οσότου φθαρεί, είτε να το επιστρέψουν, ανταλλάσοντας το με ένα που ενδεχομένως φορέσουν περισσότερο. Όλα τα κομμάτια του προέρχονται από ανακυκλωμένα υφάσματα denim και βιολογικό βαμβάκι, ενώ παρέχεται και η υπηρεσία οποιασδήποτε επιδιόρθωσης χρειαστεί.\nΗ G STAR χρησιμοποιεί καθαρότερη διαδικασία βαφής indigo, βιώσιμες τεχνικές πλύσης, 100% οργανικό βαμβάκι και οικολογικά φινιρισμένα κουμπιά καθιστώντας κάθε ένδυμα 98% ανακυκλώσιμο. Όσον αφορά τα σχέδια της που ξεχωρίζουν για την ιδιαίτερη ταυτότητά τους παραμένουν κομψά και ταυτόχρονα σύχγρονα και λειτουργικά για τις ανάγκες της σύγχρονης καθημερινότητας.\nΗ ετικέτα denim DL1961 με έδρα τη Νέα Υόρκη και δέσμευση για διαφάνεια και βιωσιμότητα βρίσκεται σε μια μόνιμη αποστολή εξοικονομήσης νερού και παροχής των περισευόμενων υφασμάτων για τη δημιουργία κλωστοϋφαντουργικών προϊόντων, ενώ ακόμη και οι συσκευασίες της - ένα στοιχείο που μπορεί συχνά να αγνοηθεί - γίνονται από ανακυκλώσιμο, βιοδιασπώμενο βιοτεχνικό χαρτί. Δεν αποτελεί τυχαία άλλωστε το αγαπημένο denim brand της Eva Chen.\nΤο brand δημιουργήθηκε από τη Λονδρέζα στυλίστρια Anna Foster και μέσα σε λίγους μήνες κατάφερε να συμπεριληφθεί στo ηλεκτρονικό κατάστημα Net-a-Porter.. Ενώνοντας παλιά denim υφάσματα, κάθε παντελόνι που δημιουργείται είναι μοναδικό και διαφορετικό από τα υπόλοιπα με φινιρίσματα που ξεχωρίζουν.\nΗ μάρκα M.I.H. χρησιμοποιεί πιστοποιημένο βιολογικό βαμβάκι, χαμηλές πλύσεις μείωσης νερού και ανακυκλωμένες ετικέτες. Διατηρώντας τη διαφάνεια όσον αφορά την προμήθεια των ινών και των υλικών της έχει την εμπιστοσύνη των επαγγελματιών της μόδας που έχουν χρόνια ως πρώτο θέμα στην ατζέντα τους την πράσινη επανάσταση αλλά και των Influencers που σταδιακά κάνουν όλο και περισσότερες προσπάθειες στήριξης της βιωσιμότητας.


il trovatore: Νοεμβρίου 2009\nΑναρτήθηκε από...... Σταμάτης Κυριάκης .......στις 5:14 μ.μ. 2 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 5:27 μ.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 8:02 π.μ. 4 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 2:17 μ.μ. 6 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 9:37 μ.μ. 5 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 7:48 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 8:05 μ.μ. 2 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 9:11 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 8:27 μ.μ. 4 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 7:51 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 4:57 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


ΕΛΕΥΘΕΡΙΑ: Ένας στο χώμα χιλιάδες στον αγώνα\nΧτες για πρώτη φορά έμαθα για την ύπαρξη ενός ανθρώπου μαζί με το τέλος της. Πρόκειται για κάποιο γέροντα μοναχό του Αγίου Όρους. Φαντάζομαι ότι η στενή Αθωνική κοινωνία τον θεωρούσε σημαντικό και αγαπητό και είναι λογικό να τον αποχαιρετά με θλίψη.΄Ομως με έκπληξή μου είδα να τον αποχαιρετά δημοσίως ένα κόμμα. Ένα κόμμα που εξυπακούεται ότι στις προηγούμενες περιπτώσεις που ανέφερα δεν το είχε κάνει, άρα δε το συνηθίζει να βγάζει ανακοίνωση για τον καθένα αποδημούντα που ξεχωρίζει στον κλάδο του παρά μόνο αν είναι από τα πρόσωπα που γράφουν οι εφημερίδες. Και αφού πρόκειται για μοναχό θα το καταλάβαινα κάπως αν μιλούσαμε για δεξιό κόμμα. Αλλά όμως μιλάμε για το ΣΥΡΙΖΑ, που εμφανίζεται συντετριμμένος που ένας άνθρωπος που είχε εγκαταλείψει την κοινωνία για να διαθέσει τη ζωή του όπως νόμιζε, έφυγε πλήρης ημερών. Με γλώσσα εντυπωσιακά εναρμονισμένη στο θρησκευτικό τυπικό, το κόμμα έβγαλε ανακοίνωση που εκφράζει τον θαυμασμό του για το πνευματικό έργο του εκλιπόντος και τη σημαντική κηρυγματική και συγγραφική παρακαταθήκη που μας άφησε.


NEWSALAMINA.NET: ΤΑ ΣΥΣΤΗΜΙΚΑ ΜΜΕ ΔΕΝ ΤΟ ΚΡΥΒΟΥΝ ΠΛΕΟΝ !!! Αντιθέτως !!! Ακολουθούν μία Κοινή Γραμμή !!!\nΤΑ ΣΥΣΤΗΜΙΚΑ ΜΜΕ ΔΕΝ ΤΟ ΚΡΥΒΟΥΝ ΠΛΕΟΝ !!! Αντιθέτως !!! Ακολουθούν μία Κοινή Γραμμή !!!\nΗ ώρα πλησιάζει. Ο καιρός γαρ εγγύς. Είναι παντού και μας κατακλύζουν σε κάθε έντυπο ή ηλεκτρονική σελίδα…\nΥπήρξε μια εποχή που ο κύριος Τύπος, ο λεγόμενος και συστημικός, κάλυπτε θέματα με εξωγήινους και UFO, μόνο αν τα άρθρα αφορούσαν σατιρικά κομμάτια, ή κατέκριναν και κορόιδευαν το όλο θέμα. Ήταν μια εποχή που οι εξωγήινοι και τα συναφή είχαν υποβιβαστεί στη σφαίρα της επιστημονικής φαντασίας.\nΠρόσφατα, όμως, όλο και περισσότερες δημοσιεύσεις μιλάνε για τη δυνατότητα εξωγήινης ζωής σαν να υπάρχει κάποιο πιθανό επιστημονικό γεγονός.\nΑυτή την αντιμετώπιση για αυτά τα θέματα την συναντάμε όλο και περισσότερο σε δημοσιεύσεις συστημικών ΜΜΕ όπως η The Guardian, η Daily Mail, η Metro, η The Huffington Post, η Sky News, για να αναφέρουμε μερικές.\nΦιλοξενούν και αναδημοσιεύουν συχνά θέματα από ανεξάρτητους ερευνητές που μέχρι πρότινος γελοιοποιούσαν ενώ οι σκεπτικιστικές σελίδες και οι συντάκτες με ορθολογική σκέψη προσπαθούσαν να βρουν ψεγάδια για να αποδείξουν πως οι θεάσεις και γενικά ό,τι έβλεπαν και παρουσίαζαν στο κοινό τους οι λεγόμενοι «κυνηγοί των UFOs» δεν ήταν παρά ψέματα και απάτες ή hoaxes (όρος που χρησιμοποιείται ακόμα και στην Ελλάδα).\nΓια παράδειγμα, η Telegraph το 2011 κυκλοφορούσε τίτλους όπως «Η εξωγήινη ζωή θεωρείται αδύνατη». Ο καθηγητής Brian Cox, ο οποίος ασκεί μεγάλη επιρροή στο κοινό, δήλωνε κάτι ανάλογο.\nΤώρα, όμως, οι τίτλοι των άρθρων συζητούν ανοιχτά τις δυνατότητες και τις πιθανότητες της εξωγήινης ζωής και την απεραντοσύνη του χώρου και την πιθανότητα να βρούμε ζωή. Δημοσιεύουν και συζητούν ακόμα και τις παράξενες θεάσεις σε διάφορα σημεία του πλανήτη μας, στον Διεθνή Διαστημικό Σταθμό, στο Φεγγάρι, στον Ήλιο και αλλού.\nΟι σκεπτικιστές και οι ορθολογιστές «κάνουν πίσω» και αυτοί, σαν να ακολουθούν μία νέα «γραμμή πλεύσης», αυτήν των συστημικών ΜΜΕ.\nΑκόμα και ευρήματα στον Άρη που κατά κανόνα θεωρούνταν παρειδωλίες, τουλάχιστον, τώρα τα αντιμετωπίζουν υπό το πρίσμα της πιθανότητας.\nΣε γενικές γραμμές, υπάρχει ένας σεβασμός ! ! !\nΗ NASA έχει κάνει αμέτρητες ανακαλύψεις τα τελευταία χρόνια που δείχνουν ότι οι πλανήτες στο δικό μας ηλιακό σύστημα ήταν κάποτε ζωντανοί και είχαν νερό που έρεε στην επιφάνειά τους και ατμόσφαιρα.\nΠρο καιρού, ο δημοσιογράφος και πρώην υπάλληλος του Βρετανικού υπουργείου Εξωτερικών Nick Pope συζητούσε την πιθανότητα ότι η κυβέρνηση μας προετοίμαζε για αποκάλυψη εξωγήινων μέσω των ειδήσεων και των μέσων μαζικής ενημέρωσης εισάγοντας σιγά-σιγά την έννοια ότι όλα αυτά περί εξωγήινων, μπορεί να είναι αλήθεια, ώστε με την πάροδο του χρόνου, ο κόσμος να εξοικειωθεί και χωρίς να εμπνέεται φόβος.\nΜάλιστα, αναρωτιόταν αν «είναι αυτό ένα κομμάτι μιας εκστρατείας για τον εγκλιματισμό των ανθρώπων σε μια εξω-επίγεια πραγματικότητα, πριν από μια επίσημη ανακοίνωση;»\nΗ Βρετανική κυβέρνηση, διάφορες μυστικές υπηρεσίες όπως η CIA, το FBI και πολλές άλλες, αποχαρακτηρίζουν και δημοσιοποιούν συχνά αρχεία για εξωγήινους που τόσα χρόνια ήταν «ερμητικά κλειστά» και αντιμετωπίζονταν ως θεωρίες συνωμοσίας.\nΜήπως όλα αυτά σηματοδοτούν ότι η αποκάλυψη για την ύπαρξη εξωγήινων είναι «προ των πυλών»;\nΜόνο που εδώ θα πρέπει να είμαστε ιδιαίτερα προσεκτικοί καθώς τίθεται ένα σημαντικότατο ερώτημα: Προετοιμάζουν την κοινή γνώμη για την έλευση ή την παρουσίαση εξωγήινων στην Γη, ή μήπως πρόκειται για μία ακόμα εξαπάτηση προκειμένου να παρουσιάσουν τους ψευτοεξωγήινους που θα κατασκευάσουν;\nΕπίσης, αναρωτιόμαστε: αν υπάρξει «αποκάλυψη των εξωγήινων» πως θα γίνει; Οι «καλοί» θα παρουσιαστούν ως αυτό που είναι ή ως «κακοί».\nΌπως και να έχει, η «γραμμή» έχει δοθεί…\nΑπλά εμείς πρέπει να είμαστε προσεκτικοί όταν θα έρθει αυτή η ώρα…\nThe concept of alien life is without doubt slowly being introduced to the public consciousness:\nΕτικέτες Αποκάλυψης, Βίντεο, Διάστημα, Συνωμοσίες


Δημοσιεύματα φέρουν ότι έκλεισε από Ε.Ε.Ε.Π. το καζίνο Πόρτο Καρράς\nκλείνει για δύο μήνα επίγειο καζίνο\nΔημοσιεύματα αναφέρουν ότι η Ε.Ε.Ε.Π. έκλεισε το Καζίνο Πόρτο Καρράς\nΤο οικονομικά προβλήματα που έχουν τα περισσότερα επίγεια καζίνο στην Ελλάδα είναι γνωστά εδώ και χρόνια καθώς και οι ενέργειες που κάνουν οι διοικήσεις για την αντιμετώπιση τους. Αυτό που όμως δεν περιμέναμε να ακούσουμε ήταν η Επιτροπή Εποπτείας και Ελέγχου Παιγνίων θα έκλεινε επίγειο καζίνο για την μη καταβολή δεδουλευμένων. Να αναφέρουμε ότι ο νόμος καθορίζει ότι αν μία επιχείρηση καζίνο δεν πληρώνει τους μισθούς στους εργαζομένους τότε η αρμόδια αρχή είναι υποχρεωμένη να υποβάλει κυρώσεις. Να τονίσουμε ότι τα επίγεια καζίνο όπως και τα διαδικτυακά καζίνο, σαν το Tipbet Casino, που διαθέτει νόμιμη άδεια λειτουργίας στην Ελλάδα, υπόκεινται στους ίδιους κανονισμούς για την λειτουργία εταιριών με τυχερά παιχνίδια.\nΤα τελευταία δημοσιεύματα αναφέρουν ότι υπάρχει επίσημη ανακοίνωση από την Ομοσπονδία Συλλόγων Εργαζομένων Τυχερών Παιχνιδιών που δηλώνει ότι η Ε.Ε.Ε.Π. ανέστειλε τη λειτουργία του επίγειου καζίνο Πόρτο Καρράς λόγω των απλήρωτων εργαζομένων για διάστημα μεγαλύτερο από 30 ημέρες. Η διακοπή λειτουργίας του επίγειου καζίνο θα είναι για διάστημα 2 μηνών όπως ορίζει ο νόμος. Ο ομοσπονδία δήλωσε τη συμπαράσταση προς τους εργαζομένους του καζίνο καθώς επιρρίπτει ευθύνες προς το διοικητικό συμβούλιο του καζίνο. Σε συνέχεια της ανακοίνωσης επισημάνει ότι και άλλα επίγεια καζίνο στην Ελλάδα έχουν το ίδιο πρόβλημα και ίσως να υπάρξουν ανάλογες κυρώσεις.\nΗ νέα εξέλιξη έρχεται να συνδεθεί με την προσπάθεια της διοίκησης του ξενοδοχειακού συγκροτήματος να πουλήσει της τεράστια επιχείρηση, από την αρχή του έτους, που είναι χωρισμένη σε αρκετές εταιρίες που η κάθε μία έχει υπό την διοίκηση της διαφορετικές υπηρεσίες. Έτσι παρατηρείται ότι υπάρχουν διαφορετικές εταιρίες για το καζίνο, για το ξενοδοχείο, για το γκολφ, το κτήμα και άλλα. Το ενδιαφέρον από εταιρίες είναι ήδη μεγάλο καθώς όλοι γνωρίζουν ότι είναι ένα από τα καλύτερα σημεία της χώρας μας ενώ ο μόνος ανασταλτικός παράγοντας είναι ότι οι εργασίες ανακαίνισης κοστίζουν δεκάδες εκατομμύρια ευρώ.


PICSART – Photonet: για το φωτογράφο και τη φωτογραφία\nΤο Photoshop των κινητών!\nΥστερα από την παρουσίαση δύο προγραμμάτων επεξεργασίας εικόνας για σταθερό υπολογιστή (GIMP και Paint.NET) ήρθε η ώρα να γνωρίσουμε μια αντίστοιχη εφαρμογή για κινητά και τάμπλετ που γνωρίζει ιδιαίτερα μεγάλη επιτυχία.\nΗ εφαρμογή PicsArt Photo Studio: Collage Maker & Pic Editor (ή για συντομία: PicsArt) είναι η πρώτη από μια οικογένεια τεσσάρων εφαρμογών. Οι άλλες τρεις είναι τα PicsArt Animated GIF & Video Animator, PicsArt Color Paint και PicsArt Video Maker & Movie Editor τα οποία ειδικεύονται σε διαφορετικού τύπου οπτικά μέσα.\nΗ PicsArt είναι η δημοφιλέστερη και ικανότερη εφαρμογή επεξεργασίας εικόνων που κυκλοφορεί για Adnroid, iOS και Windows συσκευές. Μέσω της επίσημης ιστοσελίδας της εφαρμογής, ενημερωνόμαστε ότι έχει πάνω από 450 εκατομμύρια downloads και πάνω από 90 εκατομμύρια ενεργούς χρήστες! H PicsArt, όμως, δεν είναι απλά μια εφαρμογή αλλά και μια πλατφόρμα επικοινωνίας στις προδιαγραφές του δημοφιλούς Instagram. Μέσω αυτής της πλατφόρμας, ο χρήστης μπορεί να δημοσιεύσει τις δικές του προσωπικές δημιουργίες, να εξερευνήσει δημιουργίες άλλων χρηστών, να γνωρίσει φίλους, να εμπνευστεί μέσω μιας πληθώρας κατηγοριών εικόνων ή ακόμα και να πάρει μέρος σε διαγωνισμούς με την ονομασία Challenges όπως πραγματοποιήθηκε για τη γνωστή ροκ μπάντα του Jared Leto, 30 Seconds to Mars!\nΤο περιβάλλον της εφαρμογής δεν είναι τόσο σαφές και οργανωμένο όσο δίνει την εντύπωση αρχικά. Απαιτεί μια βασική γνώση σε προγράμματα επεξεργασίας ή έστω μια επένδυση χρόνου με την ίδια την εφαρμογή, για να γίνουν κατανοητά τα εργαλεία και ο τρόπος με τον οποίο λειτουργούν. Σε γενικές γραμμές, οι εντολές και τα εργαλεία βρίσκονται σωστά κατανεμημένα, αλλά δεν λείπουν οι φορές όπου θα χρειαστεί να ψάξει ο χρήστης λίγο παραπάνω για μια συγκεκριμένη εντολή. Αυτό εν μέρει είναι δικαιολογημένο για μια εφαρμογή κινητών συσκευών που προσπαθεί να παίξει τον ρόλο ενός άτυπου επαγγελματικού προγράμματος επεξεργασίας, με όλες τις δυνατότητες και την ευρεία γκάμα εργαλείων που αυτό πρέπει να διαθέτει.\nΟι εντολές κατηγοριοποιούνται σε Add-ons, Tools, Filters, Magic, Stickers, Cutout, Text, Add Photo, Square Fit, Border, Mask, Draw, Stamp, Lens Flare, Shape Mask, Frame και Callout. Με μια ματιά παρατηρούμε ότι υπάρχουν υπερβολικά πολλές εντολές – κάλλιστα ορισμένες θα μπορούσαν να συγχωνευτούν ή και να παραλειφθούν. Για παράδειγμα, με την εντολή Cutout, ο χρήστης μπορεί να απομονώσει (ή αλλιώς να αποκόψει) ένα στοιχείο μιας εικόνας από το φόντο. Καθώς δεν προσφέρονται πολλές ρυθμίσεις -παρά μόνο η δυνατότητα ρύθμισης του μεγέθους του πινέλου- η συγκεκριμένη εντολή θα μπορούσε να περιλαμβάνεται στην κατηγορία των εργαλείων (Tools). Επίσης, ένα άλλο χαρακτηριστικό παράδειγμα αποτελεί η κατηγορία Magic, όπου στην ουσία περιλαμβάνονται ορισμένα πιο εντυπωσιακά φίλτρα από άλλους χρήστες. Και αυτή όμως η κατηγορία θα μπορούσε να συγχωνευτεί στην ευρύτερη κατηγορία των Filters.\nΑς δούμε τώρα τις πιο σημαντικές κατηγορίες ξεχωριστά, ξεκινώντας από αυτή των πρόσθετων (Add-ons): μια πολύ ιδιαίτερη κατηγορία που εμπλουτίζει ακόμη περισσότερο το ήδη πλούσιο περιεχόμενο της εφαρμογής. Από εδώ ο χρήστης μπορεί να κατεβάσει νέα και εντυπωσιακά Stickers, Backgrounds, Fonts, Masks, Collages και Frames. Δυστυχώς όλα αυτά αποκτούνται επί πληρωμή, αλλά σίγουρα είναι ένα επιπλέον χαρακτηριστικό που βρίσκεται εκεί για όποιον θέλει να επενδύσει πιο δημιουργικά επάνω στην εφαρμογή.\nΣτην κατηγορία των εργαλείων βρίσκουμε τις εντολές για Crop, Free Crop, Shape Crop, Dispersion, Clone, Stretch, Motion, Selection, Curves, Adjust, Enhance, Tilt Shift, Perspective, Resize και Flip/Rotate.\nΗ κατηγορία Magic προσφέρει μια πληθώρα εντυπωσιακών έτοιμων φίλτρων.\nΟι δημοφιλέστερες εντολές για την επεξεργασία των χρωμάτων βρίσκονται στην διαδρομή Tools > Adjust.\nΚάθε φίλτρο στην εφαρμογή είναι απόλυτα επεξεργάσιμο.\nΤα εργαλεία για Retouch βρίσκονται στην διαδρομή Filters > Corrections.\nΤο εντυπωσιακό αποτέλεσμα του Dispersion Tool.\nΚάτι σαν Bokeh effect με το εργαλείο Tilt Shift.\nΤα φίλτρα χωρίζονται σε 8 συνολικά κατηγορίες: Fx, Blur, Artistic Pop Art, Paper, Distort Colors και Corrections. Στην τελευταία βρίσκονται ουσιαστικά τα εργαλεία Retouch – πρόκειται για άλλη μια περίπτωση όπου δημοφιλή εργαλεία φαίνεται να βρίσκονται σε λάθος κατηγορία. Συνολικά υπάρχουν 109 φίλτρα και εάν σε αυτά ενσωματωθούν και όσα βρίσκονται στην κατηγορία Magic, τότε μιλάμε για μια πραγματικά πελώρια λίστα φίλτρων προς εξερεύνηση!\nΗ κατηγορία των Stickers περιέχει άλλη μία τεραστίου μεγέθους ποσότητα γραφικών που μπορεί να χρησιμοποιήσει ο εκάστοτε χρήστης. Πέρα από τα δωρεάν αυτοκόλλητα που υπάρχουν ήδη στην εφαρμογή, καθώς και τα ελεύθερα προς χρήση υπεράριθμα δημιουργήματα άλλων χρηστών της πλατφόρμας, υπάρχουν και εκείνα που αποκτούνται επί πληρωμή.\nΆλλα στοιχεία που μπορούν να εμπλουτίσουν την σύνθεση μιας εικόνας είναι η προσθήκη στάμπας, μάσκας, αντανάκλασης φακού και πλαίσιου κάδρου. Καθένα από αυτά καταλαμβάνει μια ξεχωριστή κατηγορία όπως είδαμε παραπάνω.\nΗ εφαρμογή επίσης, υποστηρίζει την λογική των Layers: αυτό σημαίνει πως δίνεται η δυνατότητα προσθήκης πολλαπλών εικόνων (η μία επάνω στην άλλη) καθώς και κειμένου. Μάλιστα, το κείμενο μπορεί να επικολληθεί ακόμα και έτσι που να προσδίδει ένα καρτουνίστικο ύφος, δηλαδή σε συννεφάκι διαλόγου.\nΑς σημειωθεί, τέλος, πως μέσω της εφαρμογής PicsArt και με την κάμερα του κινητού, μπορούμε να κάνουμε λήψεις και να προσθέσουμε εφέ όπως διάφορες σκηνές, φίλτρα και αυτοκόλλητα.\nΔημιουργία λογαριασμού στην πλατφόρμα PicsArt.\nΘεματικές προτιμήσεις με βάση τις οποίες η πλατφόρμα προτίνει στον χρήστη προφίλ άλλων χρηστών.\nΠολύ ενδιαφέροντα Challenges που προσκαλλούν τον χρήστη σε ένα δημιουργικό ταξίδι.\nΗ εμφάνιση του προφίλ ενός χρήστη.\nΆμεση δημοσίευση σε Facebook και Instagram.\nPicsArt: Η ΕΦΑΡΜΟΓΗ ΜΕ ΜΙΑ ΜΑΤΙΑ\n– Χαρακτηριστικά: Layers, εργαλεία επιλογής, Dispersion Tool, Retouching μέσω της διαδρομής Filters > Corrections, χρωματική διόρθωση, sharpening, υποστήριξη add-ons μέσω πληρωμής, τεράστια γκάμα σε Filters, Stickers και Stamps εκτός των άλλων.\n– Αρχεία που υποστηρίζει: Η εφαρμογή ανοίγει εικόνες .JPG αλλά αποθηκεύει όλες τις επεξεργασμένες εικόνες σε αρχεία .PNG.\n– Περιβάλλον: Για κάποιον που καταπιάνεται πρώτη φορά με την εφαρμογή, σίγουρα κάποια πράγματα θα είναι δυσνόητα ενώ άλλες φορές θα ψάχνει εργαλεία σε λάθος θέση. Εάν παρόλα αυτά κάποιος αγαπάει την επεξεργασία εικόνας και ασχοληθεί περισσότερο με την εφαρμογή, τότε είναι σίγουρο πως δεν θα πάψει να ανακαλύπτει ολοένα και περισσότερο τις τεράστιες δυνατότητές της. Γιατί εάν και τα εργαλεία είναι κάπως άτακτα τοποθετημένα, είναι εκεί και κάνουν πολύ καλά τη δουλειά τους.\n– Δημοφιλία: ≃ 450.000.000+ downloads\n– Μέγεθος προγράμματος (Download – Version 9.24.13): ≃ 95.59 MB\n– Απαιτήσεις Android: 4.0.3 και πάνω\n– Μεγάλη ποικιλία σε εργαλεία\n– Μεγάλη ποικιλία σε φίλτρα στα οποία δίνεται ελευθερία ρυθμίσεων\n– Γρήγορη εφαρμογή των Effects\n– Challenges μέσω των οποίων μαθαίνει κανείς πιο δημιουργικά την εφαρμογή\n– Εύχρηστη και φιλική πλατφόρμα, με ειδική αναφορά σε tutorials\n– Προβληματική τοποθέτηση εργαλείων και εντολών\n– Καταλαμβάνει μεγάλο χώρο αποθήκευσης\n– Η επιλογή του Draw απαιτεί το κατέβασμα της εφαρμογής PicsArt Color Paint (μεγέθους επιπλέον 10.84 ΜΒ)\n– Έντονη και ενοχλητική παρουσία διαφημίσεων\nΤο PicsArt αποτελεί την πιο πλήρη εφαρμογή που κυκλοφορεί σε όλα τα app market. Δεν είναι καθόλου τυχαίο που η πλατφόρμα των χρηστών της γιγαντώθηκε τόσο πολύ τα τελευταία χρόνια. Η εφαρμογή δίνει τεράστιες δυνατότητες. Η ποικιλία των εργαλείων, των φίλτρων, των αυτοκόλλητων, των σταμπών και τόσων άλλων εντολών, μπορεί να προσφέρει στον κάθε χρήστη άπειρες ώρες ενασχόλησης και δημιουργίας. Το PicsArt θα μπορούσε ακόμα να αποτελέσει το εφαλτήριο για κάποιον να γνωρίσει την μαγεία της επεξεργασίας της εικόνας, ώστε αργότερα να μεταπηδήσει σε ένα πιο επαγγελματικό επίπεδο, όπως αυτό του Photoshop.\nApp Editor Challenges Collage Maker Image Editor Pic Editor PicsArt PicsArt Photo Studio


Στην αναζητηση για εδα Βρεθηκαν 27 σελιδες\nΔανεικό πήρε από την Ρεάλ Σοσιεδάδ έναν ποδοσφαιριστή ο Ολυμπιακός. Δεν έχει σημασία ποιος είναι ο παίκτης, ούτε αν η συμφωνία προβλέπει παραμονή ενός, δύο χρόνων στον πρωταθλητή Ελλάδος. Εκείνο που αξίζει να σημειωθεί είναι ότι ο Ολυμπιακός ενισχύθηκε με......\nΑΣΘΕΝΗΣ ΜΕ ΤΕΧΝΗΤΗ ΥΠΟΣΤΗΡΙΞΗ...\nΗ νυχτερινή Αθήνα δεν είναι και ούτε θα είναι ποτέ όπως παλιά. Μοιάζει με ασθενή σε τεχνητή υποστήριξη αναπνοής. Τα μαγαζιά κυριολεκτικά εκλιπαρούν για πελάτες, ειδικά τις Παρασκευές, δεκάδες κερασμένα τραπέζια για μια καλή εικόνα προς αποφυγήν της αποκάλ......\nΚΟΥΛΤΟΥΡΙΑΡΙΚΑ ΒΛΕΠΕΙ ΤΗΝ... ΑΛΗΤΕΙΑ ΤΩΝ ΓΗΠΕΔΩΝ\nΤον αριστερό άνθρωπο τον παίρνεις πρέφα με τη μία. Με το που θα ανοίξει ο στόμας του σου δίνει το σήμα. Μιλάει καλλιτεχνικά, λογοτεχνικά, χρησιμοποιεί λέξεις που δεν θα τις έλεγε ο δεξιός, ο μη αριστερός.\nΗ ΑΘΗΝΑ ΔΙΑΣΚΕΔΑΖΕΙ...\nΜίλησα με ανθρώπους που έχουν το κουράγιο (και τα χρήματα βέβαια), και βγαίνουν τα βράδια για να διασκεδάσουν σε μια Αθήνα που πάσχει από κατάθλιψη. Εγώ δεν έχω πάει πουθενά. Εκτός από τον Κραουνάκη και από μερικά θέατρα... ούτε που το σκέφτομαι ότι θα πά......\nΜΑΓΟΣ Ο ΚΟΝΤΟΝΗΣ ΤΗΣ ΦΥΛΗΣ ΤΩΝ ΑΠΑΤΣΙ\nΠοδόσφαιρο χωρίς κόσμο! Η απόφαση του υφυπουργού αθλητισμού. Συνεχίζεται το πρωτάθλημα που είχε διακόψει ο μουσάτος, όμως με παιχνίδια μπροστά στα μπετά. Όχι, δεν είναι ανέκδοτο για τον Τοτό και την Μικρή Λουλού.\nΠΡΟΣΤΙΜΟ ΣΤΟΝ ΥΠΟΥΡΓΟ ΓΙΑ ΤΗΝ ΑΣΤΥΝΟΜΙΑ ΣΤΟ ΓΗΠΕΔΟ\nΆνθρωπος της πιάτσας είναι ο καθηγητής Γιάννης Πανούσης, πανεπιστημιακός και από πιτσιρικάς στην πολιτική. Και αν κάποιος δεν τον γνωρίζει θα πει ότι ο εγκληματολόγος που ανέλαβε υπουργός δημόσιας τάξεως στην κυβέρνηση του Σύριζα ήρθε χθες στην Ελλάδα.


23/02/2021 - 9:42πμ\nΝέες αποκαλύψεις για σύλληψη του Δημήτρη Λιγνάδη το 1984 έχοντας ασελγήσει σε 14χρονο παιδί που επιχείρησε να αυτοκτονήσει!\nΈφτιαχνε «αγέλες παιδιών»! Έρχεται δίωξη και για τον στενό του συνεργάτη, πασίγνωστο ηθοποιό ο οποίος μάλιστα είχε φύγει για μεγάλο χρονικό διάστημα στην Κύπρο. Ενώ σύμφωνα με τις δικές μας πληροφορίες έρχεται και τρίτο, ακόμα πιο ηχηρό όνομα με εμπλοκή στην δράση του.\nΜε έντονη ψυχική φόρτιση εμφανίστηκε στην πρωινή εκπομπή του ΣΚΑΪ ο δικηγόρος Ιωάννης Βλάχος που σήκωσε το βάρος της αποκάλυψης της εγκληματικής δράσης Λιγνάδη. Ένας άξιος ποινικολόγος αλλά ακόμα πιο άξιος άνθρωπος, που φαίνεται από τη στάση του και τα λεγόμενα του ότι θέλει να υπηρετήσει πρωτίστως την δικαιοσύνη και την κοινωνία.\nΤα όσα κατέθεσε ο κορυφαίος λειτουργός Ιωάννης Βλάχος, είναι ράπισμα για όσους σήμερα παριστάνουν ότι δεν ήξεραν. Μετά τις πρώτες αποκαλύψεις, οι μαρτυρίες έρχονται βροχή και η μία είναι πιο συγκλονιστική από την άλλη. Αφού όπως εξομολογήθηκε ο κύριος Βλάχος, παρά την εμπειρία του σε ποινικές υποθέσεις και ο ίδιος έχει κλονιστεί από τις πληροφορίες που έρχονται στα χέρια του και περιγράφουν την εγκληματική δράση του υπεράνω υποψίας σκηνοθέτη.\nΒίασε παιδί το 1984!


ΕΙΔΗΣΕΙΣ 30.04.2014 | Mom Fatale\nΑπό kiki tsiligeridou Ειδήσεις 30 Απριλίου 2014\nΤις τελευταίες λεπτομέρειες του νομοσχεδίου με το Μεσοπρόθεσμο Πρόγραμμα Δημοσιονομικής Σταθερότητας 2015-2018, επεξεργάζονται σήμερα ο αναπληρωτής υπουργός Οικονομικών Χρήστος Σταϊκούρας, ο Φίλιππος Σαχινίδης και αντιπροσωπεία βουλευτών του ΠΑΣΟΚ, στο Γενικό Λογιστήριο του Κράτους. Στη συνάντηση, θα δοθούν όλες οι απαραίτητες εξηγήσεις ώστε να αποφευχθούν παρανοήσεις και αντιδράσεις, καθώς σήμερα αναμένεται να γίνει η κατάθεση του νομοσχεδίου στη Βουλή. Στόχος της κυβέρνησης, είναι να έχει ψηφιστεί μέχρι τη Δευτέρα 5 Μαΐου, οπότε ο υπουργός Οικονομικών Γιάννης Στουρνάρας θα θέσει το θέμα της απομείωσης του χρέους στη συνεδρίαση του Eurogroup.\nΣτις 2 Μαΐου αρχίζουν οι ενδιάμεσες εκπτώσεις\nΣτις 2 Μαΐου ξεκινούν οι ενδιάμεσες εαρινές εκπτώσεις, ενώ την Κυριακή 4 Μαΐου τα καταστήματα μπορούν να ανοίξουν προαιρετικά, βάσει του νόμου για τη λειτουργία των καταστημάτων επτά Κυριακές τον χρόνο. Κατά τις ισχύουσες διατάξεις, τα καταστήματα την Κυριακή μπορούν να λειτουργήσουν από τις 11.00 έως τις 20.00. Σύμφωνα με την ΕΣΕΕ, το 10ήμερο των εκπτώσεων ξεκινά στις 2 Μαΐου, επειδή η Πρωτομαγιά είναι αργία και θα λήξει το Σάββατο 10 Μαΐου καθώς οι 10 ημέρες είναι ημερολογιακές και όχι εργάσιμες.\nΝα «φρενάρει» τα κλεμμένα κινητά επιχειρεί η Εθνική Επιτροπή Τηλεπικοινωνιών και Ταχυδρομείων (ΕΕΤΤ), αφού πλέον με απόφασή της υποχρεώνει τους τηλεπικοινωνιακούς παρόχους να διατηρούν μητρώα των αποκλειστικών αριθμών κάθε κλεμμένης συσκευής (ΙΜΕΙ), ώστε να τις μπλοκάρουν. Έτσι λοιπόν, ένα κλεμμένο κινητό θα είναι πλέον άχρηστο και δεν θα μπορεί να μεταπωληθεί στην εγχώρια αγορά. Όπως αναφέρεται στην απόφαση, οι εταιρείες κινητής τηλεφωνίας έχουν προθεσμία πέντε μηνών, προκειμένου να συμμορφωθούν στον νέο κανονισμό της ΕΕΤΤ.\nΠροβλήματα στη Θεσσαλονίκη προκάλεσε η βροχή\nΠροβλήματα έχει προκαλέσει στη Θεσσαλονίκη η έντονη βροχόπτωση, καθώς έχουν καταγραφεί τροχαία λόγω της ολισθηρότητας του οδοστρώματος. Το πιο σοβαρό ατύχημα έγινε στην περιφερειακή οδό στο ύψος του τούνελ της Τούμπας, όταν ανατράπηκε ένα αυτοκίνητο και τραυματίστηκε ελαφρά η οδηγός τους. Λόγω του τροχαίου η περιφερειακή οδός έμεινε για αρκετή ώρα κλειστή. Μποτιλιάρισμα παρατηρείται και στους υπόλοιπους κεντρικούς δρόμους της Θεσσαλονίκης. Λόγω της νεροποντής υπερχείλισε ο Γαλλικός ποταμός στην επαρχιακή οδό Κιλκίς – Κάτω Ποταμιάς.\nΣυντρίμμια άλλου Boeing ανακάλυψε ιδιωτική εταιρεία\nΜια ιδιωτική εταιρεία ερευνών ισχυρίζεται ότι ανακάλυψε συντρίμμια που μοιάζουν με αυτά ενός Boeing 777 σε περιοχή που δεν έχει καμία σχέση με το σημείο των ερευνών για το αεροσκάφος των μαλαισιανών αερογραμμών. Συγκεκριμένα, η εταιρεία GeoResonance, η οποία έχει την έδρα της στην Αυστραλία, δήλωσε ότι εντόπισε τμήματα που μπορεί να προέρχονται από αεροπλάνο τύπου Boeing 777 στον Κόλπο της Βεγγάλης, νότια του Μπανγκλαντές. Η συγκεκριμένη περιοχή δεν έχει καμία απολύτως σχέση με το σημείο που εκτιμάται ότι έπεσε το Boeing, δυτικά των ακτών της Αυστραλίας. Εν τω μεταξύ, οι έρευνες στο σημείο δυτικά του Περθ συνεχίζονται αποκλειστικά και μόνο με τη βοήθεια του ειδικού ρομποτικού σκάφους Bluefin-21, το οποίο αναζητά στον βυθό τα μαύρα κουτιά.\n30 Απριλίουειδήσειςεπικαιρότητακική τσιλιγγερίδουνέα\nThe Passenger-Iggy Pop//MacroSoft Alb(Mashup)\nΗ (Γυναικεία) Συμμορία Γκουλάμπι.\nΑπό την Κρατική Ορχήστρα Θεσσαλονίκης, αυτή την Κυριακή 15 Δεκεμβρίου 2019 η τρίτη και τελική παράσταση μουσικής δωματίου για παιδιά 4-10 ετών μαζί με…


Νότια προάστια: Σε φυσιολογικά επίπεδα τα νερά λέει το ΕΛΚΕΘΕ - Μάζεψαν τα φράγματα από τις παραλίες - notia.gr\nΝότια προάστια: Σε φυσιολογικά επίπεδα τα νερά λέει το ΕΛΚΕΘΕ – Μάζεψαν τα φράγματα από τις παραλίες\n10/10/2017 10/10/2017 notia teamΚανένα Σχόλιο\nΣύμφωνα με ανακοίνωση του Λιμενικού Σώματος, δειγματοληψίες που διενεργήθηκαν από το Ελληνικό Κέντρο Θαλασσίων Ερευνών (ΕΛ.ΚΕ.Θ.Ε.) στο θαλασσινό νερό, στην ανοικτή θάλασσα του Σαρωνικού Κόλπου, το διήμερο 21 και 22 Σεπτεμβρίου 2017, διαπιστώθηκε ότι οι προσδιορισθείσες τιμές συγκεντρώσεων ολικών πετρελαϊκών υδρογονανθράκων κρίνονται φυσιολογικές.\nΠρέπει, ωστόσο, να σημειωθεί ότι σύμφωνα με την Ελληνική αλλά και την Ευρωπαϊκή νομοθεσία δεν υπάρχουν θεσμοθετημένες οριακές τιμές.\nΣτην περιοχή Παλαιού Φαλήρου, η γενικότερη εικόνα της ακτογραμμής παρουσιάζει μεγάλη βελτίωση καθώς έχουν ολοκληρωθεί οι περισσότερες εργασίες καθαρισμού της. Πραγματοποιήθηκαν εργασίες από συνεργείο 43 ατόμων ενώ αναμένεται αύριο η πλήρης ολοκλήρωση των εργασιών καθαρισμού των ακτογραμμών στην περιοχή του Παλαιού Φαλήρου.\nBίντεο – Ντοκουμέντο: Αστυνομικοί σώζουν ηλικιωμένο από τις φλόγες...


K.K.4ever: 27 Νοε 2011\nΚούρεμα ανθρωπίνων ομολόγων.Της Λιάνας ΚΑΝΕΛΛΗ.\nΠροσοχή! Καρχαρίες εν όψει! Ερχονται κατά πάνω σας οι πεινασμένοι, οι γονείς σας με τα προδομένα όνειρα που έκαναν για σας. Να σας δουν κάποια μέρα αφεντικά. Σας βλέπουν να τριγυρνάτε με κάνα δυο πτυχία στο τσεπάκι, τρία τέσσερα ακριβοπληρωμένα μεταπτυχιακά, τρεις γλώσσες κ.λπ. κ.λπ. Και συνάμα με την κατάθλιψη να παραμονεύει στις γκριμάτσες σας, την ώρα που ντρέπεστε να ζητιανέψετε χαρτζιλίκι. Ανεργοι. Μιας άγριας πολυτέλειας - των ξεγελασμένων κι ενίοτε τάχα μου για χάρη σας βολεμένων σε ένα σύστημα που τους ξευτέλισε συστηματικά γονέων, - άνεργοι είστε παλικάρια και κορίτσια μου.\nΜΑΣ-ΚΑΤΑΓΓΕΛΙΑ ΓΙΑ ΤΙΣ ΣΥΛΛΗΨΕΙΣ ΣΥΝΔΙΚΑΛΙΣΤΩΝ ΤΗΣ ΔΕΗ\nΤο Μέτωπο Αγώνα Σπουδαστών καταγγέλλει τις συλλήψεις των συνδικαλιστών της ΔΕΗ και απαιτεί την άμεση απελευθέρωση τους.\nΗ κυβέρνηση του μαύρου μετώπου στην προσπάθειά της να επιβάλλει την πολιτική που εξοντώνει το λαό χρησιμοποιεί τη βία, τον αυταρχισμό, τους εκβιασμούς, τις συλλήψεις των συνδικαλιστών της ΔΕΗ. Θέλουν με κάθε τρόπο να επιβάλουν τα χαράτσια μέσω του λογαριασμού της ΔΕΗ που θα οδηγήσουν το λαό στην εξαθλίωση.\nΕτικέτες Αλληλεγγύη, Κοινωνικά, Μ.Α.Σ. Δεν υπάρχουν σχόλια:\nO κ. Παπαδήμος, είναι ένας άνθρωπος της απόλυτης εμπιστοσύνης των τραπεζών. Και τα συμφέροντα των τραπεζιτών βρίσκονται σε πλήρη αντίθεση με τα συμφέροντα της πλειοψηφίας του λαού μας. Όπως τόσα χρόνια, από υψηλόβαθμες θέσεις υπηρέτησε πολιτικές που είχαν ως αποτέλεσμα τη διάλυση του κοινωνικού κράτους και την αναδιανομή πλούτου εις βάρος των ασθενέστερων κοινωνικών στρωμάτων, έτσι θα συνεχίσει και από τη θέση του πρωθυπουργού.


Ρομαντικό με Κρεμ Τριαντάφυλλα - Cuteideas\n"Ρομαντικό με Κρεμ Τριαντάφυλλα"\nΤο "Ρομαντικό με Κρεμ Τριαντάφυλλα" είναι ιδανικό για να φυλάξει στις σελίδες του φωτογραφίες γάμου. Το εικαστικό αυτό είναι απολυτά ταιριαστό με τη vintage αισθητική του φωτογραφικού άλμπουμ.\nΗ ζωγραφιά γίνεται πάνω στο ξύλινο εξώφυλλο το οποίο είναι καμένο και παλαιωμένο. Το χρώμα καλύπτει όλη την επιφάνεια και πάνω σε αυτό ζωγραφίζονται οι λεπτομέρειες. Στο κυκλικό πλαίσιο μπορούν να γραφτούν τα ονόματα του ζευγαριού ενώ κάτω δεξιά η ημερομηνία του γάμου.\nΦωτογραφικό Άλμπουμ "Ρομαντικό με Κρεμ Τριαντάφυλλα" + ΧΑΡΑΚΤΗΡΙΣΤΙΚΑ • Όλα τα χειροποίητα φωτογραφικά άλμπουμ κατασκευάζονται και ζωγραφίζονται κατόπιν παραγγελίας • Ο χρόνος κατασκευής είναι 10 έως 15 ημέρες • Μπορείτε να επιλέξετε για εικαστικό ένα από τα υπάρχοντα σχέδια ή να μας προτείνεται κάποιο δικό σας • Για οποιαδήποτε διαφοροποίηση (πλήθος σελίδων, χρωμάτων κλπ.) μπορείτε να επικοινωνήσετε μαζί μας ΥΛΙΚΑ Εξώφυλλο Κόντρα πλακέ σημύδα πάχους 6mm Ράχη Φυσικό δέρμα πάχους 1.5-2.mm σε χρώμα καφέ Κορδονάκια Χρώμα καφέ με σουέτ αίσθηση Σελίδες Xρώμα οπαλίνα (κρεμ) 250gr με παρεμβαλώμενα λευκά ριζόχαρτα ΔΙΑΣΤΑΣΕΙΣ Διάσταση Σελίδων 33cm x 33cm Συνολική Διάσταση 35cm x 35cm Υψος Ράχης 8cm Χωρητικότητα 200 φωτογραφίες διάστασης 13cmx18cm. Ο αριθμός των φωτογραφιών εξαρτάται από τις διαστάσεις των φωτογραφιών και την πυκνότητα ανά σελίδα. + Vintage & Romantic Το "Ρομαντικό με Κρεμ Τριαντάφυλλα" είναι ιδανικό για να φυλάξει στις σελίδες του φωτογραφίες γάμου. Το εικαστικό αυτό είναι απολυτά ταιριαστό με τη vintage αισθητική του φωτογραφικού άλμπουμ. Η ζωγραφιά γίνεται πάνω στο ξύλινο εξώφυλλο το οποίο είναι καμένο και παλαιωμένο. Το χρώμα καλύπτει όλη την επιφάνεια και πάνω σε αυτό ζωγραφίζονται οι λεπτομέρειες. Στο κυκλικό πλαίσιο μπορούν να γραφτούν τα ονόματα του ζευγαριού ενώ κάτω δεξιά η ημερομηνία του γάμου. Η ράχη είναι δεμένη με φυσικό δέρμα και σουέτ κορδονάκια. Το σώμα του άλμπουμ είναι κατασκευασμένο με φύλλα στο χρώμα της οπαλίνας και αναμεσά τους υπάρχει ριζόχαρτο το οποίο προστατεύει τις φωτογραφίες από τη φθορά. Αυτό το φωτογραφικό άλμπουμ είναι μια υπέροχη επιλογή για την παρουσίαση και αποθήκευση φωτογραφιών γάμου αλλά και κάθε άλλης περίστασης. Αυτό καθορίζεται από την επιλογή κειμένου στο κυκλικό πλαισιάκι του εξώφυλλου. Μπορεί ακόμα να αποτελέσει ένα μοναδικό και πρωτότυπο δώρο για αυτούς που αγαπάτε. Είναι ιδανικό για όσους επιμένουν να εκτυπώνουν τις αγαπημένες τους φωτογραφίες κόντρα στην ψηφιακή τάση της εποχής. Το ξεφύλλισμα των σελίδων του ζωντανεύει γλυκές αναμνήσεις. Αυτό το μετατρέπει σε ένα μικρό διαχρονικό θησαυρό που ο χρόνος θα το κάνει ακόμα πιο υπέροχο και σημαντικό για κάθε οικογένεια. Custom Στοιχεία Πέρα από την επιλογή του θέματος και του μεγέθους όλα τα φωτογραφικά άλμπουμ μπορούν να αποκτήσουν μια πιο προσωπική πινελιά. Στο εξώφυλλo μπορεί να γραφτούν ονόματα, μονογράμματα, ημερομηνία κλπ. Αυτό θα το κάνει ακόμα πιο ιδιαίτερο και μοναδικό. Διακόσμηση Σελίδων Στις σελίδες του φωτογραφικού άλμπουμ υπάρχει η επιλογή να διακοσμηθούν με θέματα ανάλογα του εξώφυλλού. Με ξυλομόλυβα και μαύρη σινική μελάνη δημιουργούνται όμορφες χειροποίητες ζωγραφιές σε σελίδες του άλμπουμ. Πέρα από τις ζωγραφιές, οι σελίδες εμπλουτίζονται με ταπετσαρίες από χρωματικά patterns και κόλλες ασημόσκονης σε βελουτέ χαρτιά. ***Η διακόσμηση των σελίδων είναι έξτρα επιλογή και γίνεται κατόπιν συννενόησης.


ΠΟΛΙΤΗΣ NEWS, 16/05/2018 (τελευταία ενημέρωση 12:17)\nΠλούσια, αλλά και απολύτως χρήσιμα δώρα κέρδισαν έντεκα τυχεροί συμμετέχοντες στο δεύτερο σεμινάριο εκπαίδευσης μοτοσικλετιστών City’s A.R.T. του προγράμματος “EKO Safe Rider Club”, που διεξήχθη στις 12 & 13 Μαΐου υπό την αιγίδα της Κυπριακής Ομοσπονδίας Μοτοσικλετιστών. Οι νικητές αναδείχθηκαν με κλήρωση που πραγματοποιήθηκε μετά την ολοκλήρωση του σεμιναρίου στο χώρο εκπαίδευσης, παρουσία του Γενικού Γραμματέα της Κυπριακής Ομοσπονδίας Μοτοσικλέτας κ. Αργύρη Χατζηπάκκου και του Εκπροσώπου Επικοινωνίας και Δημοσίων Σχέσεων της ΕΛΛΗΝΙΚΑ ΠΕΤΡΕΛΑΙΑ Κύπρου κ. Παναγιώτη Ευαγγελίδη.\nΤα έπαθλα ήταν, μία ολοκληρωμένη στολή ασφαλείας την οποία κέρδισε ο κ. Παντελής Γεωργιάδης και δέκα κράνη full-face τα οποία μοιράστηκαν οι: Ελένη Εγγλέζου, Βαΐα Βέλλη, Χαρίλαος Σιακαλλής, Σάββας Τσικκουρής, Χρίστος Αλεξάνδρου, Ευάγγελος Λοΐζου, Χαράλαμπος Χαραλάμπους, Μάριος Γεωργίου, Νεόφυτος Ξενοφώντος και Alberto Rinaldo\nΤο επόμενο εκπαιδευτικό σεμινάριο CITY’s Α.R.T. είναι προγραμματισμένο για τις 20 & 21 Οκτωβρίου. Για περισσότερες πληροφορίες μπορείτε να επικοινωνήσετε με τον αριθμό τηλεφώνου 22477000 ή να επισκεφθείτε την ιστοσελίδα http://www.eko.com.cy\nΤα κίνητρα Γκουντογκάν πίσω από την χειραψία με ΕρντογάνΑνόρθωση: Είναι στο χέρι του για το επόμενο βήμα


Ταχυδρομείστε την αλληλογραφία σας με πραγματικό άρωμα Ελλάδας σε όλο τον κόσμο! - Ecozen\nΑρχική Ελληνικά Προϊόντα Ταχυδρομείστε την αλληλογραφία σας με πραγματικό άρωμα Ελλάδας σε όλο τον κόσμο!\nΤαχυδρομείστε την αλληλογραφία σας με πραγματικό άρωμα Ελλάδας σε όλο τον κόσμο!\n14 Δεκεμβρίου 2016 - 17:36\nΤαυτόχρονα, η Ελλάδα έχει ευτυχίσει να διαθέτει γραπτή ιστορία τουλάχιστον 3.500 ετών. Η αρχέγονη αναζήτηση βοτάνων για την αντιμετώπιση των προβλημάτων υγείας έχει καταγραφεί και μεταδοθεί στις επόμενες γενεές, θεμελιώνοντας τη σύγχρονη επιστήμη της Φαρμακευτικής.\nΣύμφωνα με τον Παγκόσμιο Οργανισμό Υγείας, περίπου το 80% του ανθρώπινου πληθυσμού χρησιμοποιεί μέχρι σήμερα κυρίως ή αποκλειστικά τα φαρμακευτικά φυτά ως μέθοδο θεραπείας.\nΟρισμένα από τα φαρμακευτικά φυτά της ανατολικής Μεσογείου παρουσιάζονται σε αυτό το μικρό αφιέρωμα, γεφυρώνοντας την παραδοσιακή χρήση με τη σύγχρονη επιστήμη, την εμπειρία χιλιάδων ετών με τη σημερινή ανάγκη για απόδειξη και ερμηνεία των φαρμακευτικών ιδιοτήτων των βοτάνων.»\nΠροηγούμενο άρθροΣαρώνουν οι νοσοκομειακές λοιμώξεις στην Ελλάδα\nΕπόμενο άρθροΚέντρο Έρευνας για τον Καρκίνο αποκτάει η Ελλάδα


Λιάγκας για τηλεφωνική επικοινωνία με Πετρούνια: «Όταν κάνεις μια μα@@@ία, δεν είσαι έτοιμος να…» - TheCaller\nΟ Γιώργος Λιάγκας μίλησε για την τηλεφωνική επικοινωνία που είχε με τον Λευτέρη Πετρούνια, σχετικά με τις δηλώσεις για το #metoo που προκάλεσαν θύελλα αντιδράσεων.\n«Mίλησα με τον Λευτέρη Πετρούνια πολλή ώρα χθες το βράδυ. Πριν βγει στον Χατζηνικολάου. Και μου είπε πως το μεγάλο του λάθος ήταν πως επειδή χθες η Μιλλούση έβλεπε την εκπομπή μας, όταν είπα να καλέσουμε τον Λευτέρη να βγει στον αέρα, έπρεπε εκείνη την ώρα να βγει και να πει συγγνώμη και ότι εννοούσε κάτι άλλο. Αν έβγαινε εκείνη την ώρα δε θα υπήρχε αυτή η κατακραυγή. Θα ήταν μικρότερη. Για να μην κρεμάμε ανθρώπους. Δε μου αρέσει. Και εγώ το έχω υποστεί. Όταν κάνεις μια μα@@ία δεν είσαι έτοιμος εκείνη την ώρα, μέσα σε ένα λεπτό να πεις συγγνώμη. Θέλει μέσα σου να καταλάβεις, γιατί βάλλεσαι από παντού. Το παιδί κατάλαβε πως είπε βλακεία και το διόρθωσε το βράδυ».\nΗ δήλωση του Λευτέρη Πετρούνια: «ο πρωταθλητισμός είναι ένας πολύ σκληρός κλάδος. Από κει και πέρα, εάν υπήρξαν, εάν, εάν υπήρξαν γιατί δεν είμαι σίγουρος… Δεν έχω δει κάτι… Μεμονωμένα περιστατικά, λυπάμαι πολύ. Όμως δεν έχω δει κάποιον αθλητή που βρίσκεται στην επιφάνεια και έχει «τα φώτα πάνω του» ή έχει μάλλον καταφέρει να υλοποιήσει τους στόχους του να έχει κάποιο τέτοιου είδους παράπονο. Ότι κι αν σημαίνει αυτό».\nΟ Ολυμπιονίκης ζήτησε συγγνώμη: «Η διατύπωση του τρόπου σκέψης μου ήταν εντελώς λάθος. Νιώθω χρέος να ζητήσω ένα τεράστιο συγγνώμη από όλους τους Έλληνες για αυτήν τη λάθος διατύπωση της σκέψης μου. Είμαι υπέρμαχος του κινήματος #MeToo. Στηρίζω όποιον έχει υποστεί βία. Ζητώ ξανά συγγνώμη και έχουν απόλυτο δίκιο να με κατηγορήσουν. Καταδικάζω όμως κάθε μορφή βίας. Εγώ το ζήτησα να βγω και να ζητήσω συγγνώμη, γιατί όντως έκανα ένα λάθος. Ως άνθρωπος δεν είμαι τόσο ικανός όσο στους κρίκους για να εκφράσω σωστά τη σκέψη μου».


Η Κιβωτός της Πραισού. The ark of Praisos (or Praesos or Pressos).: Το μπεγιράκι τση Παναγίας . The little horse of Holy Virgin\nΤο μπεγιράκι τση Παναγίας . The little horse of Holy Virgin\nΤο έντομο αλογάκι της Παναγίας στα χωριά της περιοχής μας αποκαλείται "μπεγιράκι τση Παναγίας" από την αντίστοιχη τουρκική λέξη για το άλογο(μπεγίρι beygir). Εδώ ένα μπεγιράκι από τοίχο του Κανένε( Αγίου Σπυρίδωνα)περιοχής Πραισού και μια φανταστική απεικόνιση της Παναγίας.\nΤhe insect mantis religiosa in the Praisos area is called "Holy Virgin's little horse"\nHere a mantis religiosa on a wall of the village Agios Spyridon and an imaginary depiction with the Virgin\nΑναρτήθηκε από Errikos Skouloudis - Ionkeftiu στις 2:59:00 μ.μ.\nΕτικέτες Πανίδα Πραισού


Πεταμένα λεφτά η «επένδυση Ρονάλντο»; | Protagon.gr\nΟ Κριστιάνο Ρονάλντο απογοητευμένος μετά το 0-2 στη Μαδρίτη. Μπορεί να το ανατρέψει η Γιούβε; | Reuters\nΤο «στοίχημα» των 112 εκατομμυρίων ευρώ, που έφερε τον Κριστιάνο Ρονάλντο στο Τορίνο, θα κριθεί στις 12 Μαρτίου. Η Γιουβέντους χρυσοπλήρωσε τον «CR7» για να την ξανακάνει παγκόσμιο μέγεθος. Αλλά, μετά το χθεσινό «κάζο» στη Μαδρίτη, το πρότζεκτ του Ανιέλι κινδυνεύει να τιναχτεί στον αέρα\nSportscaster 21 Φεβρουαρίου 2019, 13:43\nΟ Κριστιάνο Ρονάλντο απογοητευμένος μετά το 0-2 στη Μαδρίτη. Μπορεί να το ανατρέψει η Γιούβε;\nΗ επιστροφή του Κριστιάνο Ρονάλντο στη Μαδρίτη, για πρώτη φορά αφότου μετακόμισε στο Τορίνο, ήταν εφιαλτική. Η Ατλέτικο εκδικήθηκε τον -μέχρι πέρυσι- κακό της δαίμονα (στα εννέα χρόνια που φορούσε τη φανέλα της Ρεάλ, ο «CR7» της είχε βάλει 22 γκολ σε 31 αγώνες), νικώντας τη νέα του ομάδα με 2-0. Η Γιουβέντους, που δέχτηκε δυο τέρματα μέσα σε πέντε λεπτά, κινδυνεύει τώρα με έναν οδυνηρό αποκλεισμό από τη συνέχεια του Champions League. Ενώ ο Κριστιάνο, που αποκτήθηκε για να «καθαρίζει» κάτι τέτοια κομβικά ματς, ήταν… άφαντος σε όλη τη διάρκεια του παιχνιδιού.\nΕκανε αισθητή την παρουσία του μόνο σε ένα μακρινό σουτ, από εκτέλεση φάουλ, το οποίο εξουδετέρωσε ο Γιάν Ομπλακ. Το νου του τον είχε περισσότερο στο να απαντά, με γκριμάτσες και νοήματα, στα συνθήματα της εξέδρας: «Ρονάλντο, ψόφα», «Ρονάλντο, βιαστή» (για την περιλάλητη υπόθεση της Κάθριν Μαγιόργκα) και «Πλήρωσε τους φόρους σου». Κάποια στιγμή έδειξε στους αγενείς θεατές πέντε δάχτυλα, σαν ανάποδη μούντζα. Κατά την αποχώρησή του από το «Ουάντα Μετροπολιτάνο» (το γήπεδο που την 1η Ιουνίου θα φιλοξενήσει τον εφετινό τελικό της διοργάνωσης), εξήγησε: «Εχω πέντε Champions League, και η Ατλέτικο κανένα. Θα δούμε τι θα γίνει».\nΥπάρχει και η ρεβάνς της 12ης Μαρτίου στο Τορίνο. «Δεν είμαστε νεκροί, ακόμη», τόνισε ο προπονητής της Γιουβέντους, Μάσιμο Αλέγκρι. «Το γνωρίζουμε, ότι στο δεύτερο ματς θα υποφέρουμε», συμφώνησε ο συνάδελφός του, Ντιέγκο Σιμεόνε, της Ατλέτικο. Και οι δυο, όμως, ξέρουν καλά πως οι πιθανότητες δεν είναι υπέρ των Ιταλών. Η «Γηραιά Κυρία» δεν έχει κατορθώσει, ποτέ, να προκριθεί έπειτα από μια τέτοια ήττα (2-0) στον πρώτο αγώνα. Μετράει πέντε αποκλεισμούς σε ισάριθμες περιπτώσεις. Επιπλέον, η ισπανική ομάδα θεωρείται από τις κορυφαίες της Ευρώπης, σε ό,τι αφορά την ανασταλτική λειτουργία. Για να της βάλουν τρία γκολ χωρίς να δεχθούν κανένα, ο Ρονάλντο και η παρέα του θα πρέπει να κάνουν ένα τέλειο παιχνίδι – και η Ατλέτικο, το χειρότερό της.\nΜε 21 γκολ και 11 ασίστ σε 32 αγώνες, ο «CR7» έχει βάλει το… ποδαράκι του σε 32 από τα 64 -μέχρι στιγμής- γκολ της ομάδας του στην εφετινή σεζόν, σε όλες τις διοργανώσεις. Ακριβώς στα μισά. Στο ιταλικό πρωτάθλημα έχει καταγράψει 19 τέρματα και οκτώ ασίστ. Εχει συμμετοχή σε 27 από τα 52 γκολ που έχουν σκοράρει οι «Μπιανκονέρι» σε 24 αγωνιστικές. Μάλιστα, σε εννέα ματς έχει πετύχει το γκολ που έκρινε τον νικητή. Αν και βαδίζει στο 35ο έτος της ζωής του, παραμένει «σούπερ». Οδηγεί τη Γιουβέντους, που απέχει 13 βαθμούς από τη Νάπολι και 20 από την Ιντερ, σε μια απρόσμενα εύκολη κατάκτηση του «Σκουντέτο». Μόνο που, όταν -το περασμένο καλοκαίρι- ο Αντρέα Ανιέλι άδειαζε τους κουμπαράδες του για να βρει τα 112 εκατομμύρια ευρώ που θα έφερναν τον Κριστιάνο στο Τορίνο, δεν το έκανε με τη σκέψη στο Πρωτάθλημα. Αυτό το κέρδιζε και χωρίς τον πορτογάλο σούπερ-σταρ, ανελλιπώς από το 2012. Ο σκοπός ήταν, ο Ρονάλντο να δώσει στην ομάδα αυτό το «κάτι» που χρειαζόταν, ώστε να επιστρέψει στην κορυφή της Ευρώπης.\nΗ μεταγραφή του «CR7» προκάλεσε παγκόσμια αίσθηση, ανέβασε το πρεστίζ του ιταλικού συλλόγου και αύξησε τα έσοδά του σε χρόνο – ρεκόρ. Τα 29.000 εισιτήρια διαρκείας της Γιουβέντους (κατά 30% ακριβότερα σε σχέση με πέρυσι) εξαντλήθηκαν εν ριπή οφθαλμού. Στο τρίμηνο Ιουλίου – Αυγούστου – Σεπτεμβρίου η ομάδα πούλησε τόσες φανέλες, όσες είχε διαθέσει σε ολόκληρη την περασμένη σεζόν. Εμφανίστηκαν και κάποιοι νέοι χορηγοί. Αλλά, σύμφωνα με τους Financial Times, όλες αυτές οι επιπλέον εισπράξεις είναι σταγόνα στον ωκεανό των χρημάτων που κόστισε ο παίκτης.\nΣε μια ποδοσφαιρική αγορά που δεν πλησιάζει, σε αξία, την αγγλική ή την ισπανική, η «επένδυση Ρονάλντο» δεν έχει μεγάλα περιθώρια εμπορικής εκμετάλλευσης. Εκτός εάν… Εκτός εάν η Γιουβέντους ξαναγίνει παγκόσμιο μέγεθος, κατακτώντας το πρώτο της Champions League/Κύπελλο Πρωταθλητριών μετά το 1996. Μόνον έτσι θα προσελκύσει νέους βασικούς χορηγούς, ή θα πείσει τους παλιούς (Jeep και Adidas) να είναι πιο large στις συμφωνίες τους μαζί της, μετά το καλοκαίρι του 2021 που λήγουν οι ισχύουσες συμβάσεις τους.\nΣτις 12 Μαρτίου η Γιουβέντους θα «καίγεται» για την πρόκριση, και θα περιμένει από τον Κριστιάνο να δικαιώσει τις προσδοκίες που τον έφεραν στο Τορίνο. Η ανατροπή του 0-2 της Μαδρίτης είναι ένα βουνό που η «Κυρία» πρέπει να ανέβει, εάν θέλει να σώσει την πιο σημαντική της επένδυση σε ποδοσφαιριστή την τελευταία εικοσαετία.


Ο Διευθυντής του 1ου ΕΠΑΛ Δραπετσώνας απαντά στην ΚΟΙΝΩΝΙΚΗ για τα όσα συνέβησαν στο σχολείο | Εφημερίδα Κοινωνική | Νέα Πειραιάς\nΟ Διευθυντής του 1ου ΕΠΑΛ Δραπετσώνας απαντά στην ΚΟΙΝΩΝΙΚΗ για τα όσα συνέβησαν στο σχολείο\nΣε επιστολή που έστειλε στην εφημερίδα μας, ο Διευθυντής του 1ου ΕΠΑΛ Δραπετσώνας κ. Κωνσταντίνος Χαρακλιάς, αναφέρει τα εξής:\n«Αγαπητέ Κε Καραμπερόπουλε\nΩς γέννημα θρέμμα της πόλης του Πειραιά γνωρίζω την προσφορά της εφημερίδας σας και τους αγώνες που έχει δώσει για έναν καλύτερο Πειραιά. Όμως θα ήθελα να σταθώ σε ένα δημοσίευμα της εφημερίδας “ΤΟ ΠΑΡΟΝ της ΚΥΡΙΑΚΗΣ” που αφορά το 1ο ΕΠΑ.Λ. Δραπετσώνας και επιγράφεται «Sex show, με ποτά μπόμπες και ναρκωτικά στο 1ο ΕΠΑ.Λ. Δραπετσώνας» και το οποίο το αναρτήσατε στην ιστοσελίδα της εφημερίδα σας.\nΑγαπητέ Κε Καραμπερόπουλε\nθα ήθελα να σας ενημερώσω ότι για το σχολείο αυτό υπάρχει μια σειρά ΑΝΩΝΥΜΩΝ καταγγελιών !!! το τελευταίο χρονικό διάστημα, οι οποίες κινούνται όχι μόνο στο χώρο της φαντασίας, αλλά περνάνε ακόμα και το στάδιο της συκοφαντίας.\nΣυγκεκριμένα για τα αναγραφόμενα, θέλω να επισημάνω τα εξής:\n1.Ουδέποτε παραδόθηκαν τα κλειδιά κάποιου χώρου του σχολείου σε μαθητές. Άλλωστε την αίθουσα την άνοιξε και την κλείδωσε μετά το πέρας της εκδήλωσης, η μια από τις δύο Υποδιευθύντριες, γεγονός που μπορεί να επιβεβαιωθεί από την ίδια.\n2.Η Χριστουγεννιάτικη εκδήλωση έγινε υπό την αιγίδα σου Συλλόγου Γονέων & Κηδεμόνων (και μάλιστα υπό την παρουσία γονέων), καθώς και του 15μελούς μαθητικού συμβουλίου.\n3.Κατά τη διάρκεια της 3ωρης περίπου εκδήλωσης (και όχι ολονύκτιας) ήταν στο σχολείο παρόντες εκτός από τον Δ/ντή και άλλοι τρείς εκπαιδευτικοί. Σε αυτό το σημείο θα ήθελα να επισημάνω την παρατήρηση της Δ/ντριας του συστεγαζόμενου 2ου Εσπερινού ΕΠΑ.Λ. Δραπετσώνας, η οποία κατά την αναχώρησή της μας συνεχάρη για την άψογη παρουσία των μαθητών μας.\n4.Ουδέποτε ως Δ/ντής του σχολείου οδηγήθηκα στον Εισαγγελέα βιαίως και μάλιστα από όχημα της Αστυνομίας. Άλλωστε κάτι τέτοιο μπορεί να αποδειχθεί τόσο από το βιβλίο συμβάντων της Αστυνομίας, όσο και από το γραφείο της Εισαγγελίας που υποτίθεται ότι οδηγήθηκα!!!\n5.Εγώ ο ίδιος είχα ενημερώσει την Αστυνομία για την εκδήλωση και είχα ζητήσει τη διακριτική παρουσία της, ώστε να μην συμβούν γεγονότα που θα εξέθεταν το σχολείο.\n6.Οι φωτογραφίες μιας κυρίας (που αναρτήθηκαν μάλιστα σε κάποια ιστοσελίδα) είναι φωτογραφίες οι οποίες δεν αφορούν το σχολείο, καθώς απλούστατα δεν τραβήχτηκαν στο χώρο του σχολείου!!! Το δε σχολείο που εμφανίζεται σε κάποια φωτογραφία κάθε άλλο παρά το 1ο ΕΠΑ.Λ. Δραπετσώνας είναι!!!\n7.Στον εποπτευόμενο (από εκπαιδευτικούς, γονείς και περιστασιακά από την Αστυνομία) χώρο του σχολείου ουδέποτε χρησιμοποιήθηκαν ποτά-μπόμπες και ναρκωτικά, γεγονός που μπορεί να επιβεβαιωθεί από όλους τους παραβρισκόμενους.\n8.Η εκδήλωση δεν έγινε από ανήλικους μαθητές (όπως αναφέρεται) της Α’ και Β΄ Τάξης, αλλά από το 15μελές μαθητικό συμβούλιο, όπως γίνεται σχεδόν στο σύνολο των σχολείων της Ελλάδας, τα οποία διοργανώνουν παρόμοιες εκδηλώσεις. Σημειώνω ότι ένα πολύ μεγάλο ποσοστό των μαθητών στα ΕΠΑ.Λ. είναι ενήλικες.\n9.Ουδέποτε ζητήθηκαν από εμένα κάποιες εξηγήσεις από κάποιον γονέα. Αν δηλώθηκε κάτι τέτοιο, έχω παρακαλέσει να μου κοινοποιηθούν το ή τα ονόματα αυτών.\n10.Ουδέποτε το σχολείο οργάνωσε και πραγματοποίησε πενθήμερη εκδρομή, γεγονός που άνετα αποδεικνύεται, καθότι για να πραγματοποιηθεί μια πενθήμερη εκδρομή απαιτείται η άδεια της υπηρεσίας, άδεια η οποία ποτέ δεν εκδόθηκε, αφού δεν υπήρχε λόγος να γίνει κάτι τέτοιο.\nπραγματικά θα θέλαμε όλοι (εκπαιδευτικοί, γονείς και μαθητές) να μάθουμε εάν και αυτή η καταγγελία είναι ΑΝΩΝΥΜΗ ή επώνυμη, καθότι τον τελευταίο καιρό, όπως σας έχω προαναφέρει, το σχολείο αυτό έχει στοχοποιηθεί για λόγους που μέχρι τώρα είναι άγνωστοι σχεδόν στο σύνολο της σχολικής κοινότητας. Αληθεύει ότι η καταγγελία έγινε από παρόντα γονέα και όχι από ΑΠΟΝΤΑ ΣΥΚΟΦΑΝΤΗ;\nΣτο σημείο αυτό θα ήθελα να σας αναφέρω ότι στο συγκεκριμένο σχολείο τα τελευταία χρόνια έχει γίνει τόση δουλειά (εκπαιδευτική και παιδαγωγική), η οποία έχει αναδείξει το σχολείο προς όλες τις κατευθύνσεις. Είναι κρίμα ένας τέτοιος αγώνας των εκπαιδευτικών του σχολείου, των γονέων, των μαθητών και του συνόλου της τοπικής κοινωνίας (Δήμος Κερατσινίου –Δραπετσώνας κ.λπ.) να τίθεται σε τέτοια δοκιμασία, στο όνομα της οποιασδήποτε πιθανής προσωπικής εμπάθειας του ΑΝΩΝΥΜΟΥ καταγγέλοντα.\nΕυρωπαϊκά Προγράμματα, Μαθητεία, Ένταξη σε Πιλοτικό Πρόγραμμα του ΥΠ.Π.Ε.Θ. (έχουν ενταχθεί μόλις 9 ΕΠΑ.Λ. σε όλη την Ελλάδα), Συμβουλευτική, μουσικά και θεατρικά δρώμενα, Προγράμματα περιβαλλοντικά – Πολιτιστικά- Αγωγής Υγείας, οργάνωση Ημερίδων και Σεμιναρίων (εντός των χώρων του σχολείου) από αρμόδιους φορείς, τεράστια τράπεζα αίματος, κοινωνική δράση, παρουσία ψυχολόγου στο σχολείο και πολλά άλλα. Μήπως όλα αυτά είναι που ενοχλούν κάποιους;\nγνωρίζοντας την ευαισθησία του τύπου για την εκπαίδευση, τα σχολεία μας και τη νεολαία μας θα θέλαμε να αποκατασταθεί η αυταπόδειχτη αλήθεια, ώστε να μην αιωρούνται μαύρα σύννεφα πάνω από τα σχολεία μας.


Η ψευδαίσθηση της κανονικότητας...\nΗ ψευδαίσθηση της κανονικότητας…\n11/08/2020 - 10:00πμ\nΗ συζήτηση για τον κορωνοϊό και οι διαφωνίες που τη χαρακτηρίζουν, ως προς τα αίτια της επικείμενης (;) διασποράς του ιού, αναδεικνύουν ένα έλλειμμα ορθής λειτουργίας και πειθαρχίας της κοινωνίας.\nΑπό τη μια εκείνοι που τάσσονται με τα μέτρα προστασίας κατά του ιού, από την άλλη οι “συνωμοσιολόγοι της ιστορίας”, σύμφωνα με τους υπερασπιστές της καθεστηκυίας τάξης πραγμάτων, οι “ψεκασμένοι” κατά τον αρμόδιο υφυπουργό πολιτικής προστασίας.\nΣτη μέση, ως συνήθως, τα ΜΜΕ με τις γνωστές παρόλες, την επιλεκτική ευαισθησία και την εκκωφαντική σιωπή (βλέπε σύναξη χιλιάδων οπαδών της ομάδος του Πειραιά κι όχι μόνο) που αναγορεύουν τον κομφορμισμό σε κρατούσα κοινωνική αντίληψη και στάση ζωής. Με τη συζήτηση, λοιπόν, να μαίνεται για τον κορωνοϊό (μάσκες, κρούσματα, ασυμπτωματικοί) και το φόβο να πλανάται πάλι στην ελληνική κοινωνία, θυμάται κανείς μοιραία τη φράση του Φρόυντ : “Οι λέξεις έχουν μία μαγική δύναμη: μπορούν να φέρουν τη μεγαλύτερη ευτυχία ή την πιο βαθιά απόγνωση…”.\nΗ ενημέρωση, φρονώ, πρέπει να έχει πρακτικό και χρήσιμο προσανατολισμό, όχι αποπροσανατολιστικό στόχο και εκφοβιστικό σκοπό. Στην κατεύθυνση αυτή δρα η παρουσία των ειδικών επιστημόνων, με το περίσσευμα ευθύνης, σύνεσης και ψυχραιμίας. Αρκεί, όμως, η κατάθεση της επιστημονικής άποψης να γίνεται με παραδεκτή συνέπεια, απλό και εύληπτο τρόπο, ήτοι δίχως παραπομπές σε ακατανόητους αλγόριθμους, μαθηματικά πρωτόκολλα και στατιστικά δεδομένα.\nΕίναι προφανές ότι, η μετάβαση στην κανονικότητα προσκρούει στις γνωστές αναπόφευκτες δυσχέρειες κατά οικονομικό κλάδο και επαγγελματική ομάδα, αναδεικνύει απαιτητικά ελλείψεις και ακαμψίες στη συγκρότηση και στην οργάνωση του κρατικού μηχανισμού. Υπ΄αυτή την έννοια, η συζήτηση επιτάσσει ψυχραιμία, ειλικρίνεια και τον αναγκαίο απεγκλωβισμό από ψευδαισθήσεις, υπερβολές και επικοινωνιακές φιοριτούρες. Αφού, μόνο η γνώση και η πειθαρχία της σκέψης διευκολύνει την απελευθέρωση του νου από τυχόν ακραίες προσεγγίσεις και λοιπές άστοχες θεωρήσεις επί του προκειμένου.\nΜόνο η γνώση μας απαλλάσσει από τους δογματισμούς και την δυσπιστία, που καθηλώνουν νομοτελειακά σε αδράνεια το νου.\nΆλλωστε το άτομο, σύμφωνα με το Μοντέλο Επεξεργασίας Πληροφοριών, προσλαμβάνει, κωδικοποιεί, συγκρίνει και χρησιμοποιεί κάθε φορά τη γνώση…


"Μικτή Ζώνη" για την Ελεύθερη Πτώση του Ποδοσφαίρου μας - Νέα Κρήτη\n"Μικτή Ζώνη" για την Ελεύθερη Πτώση του Ποδοσφαίρου μας\nΗμερομηνία δημοσίευσης: 03/05/2015, 20:47\nΤελευταία ενημέρωση: 03/05/2015, 20:53\nΤι συμβαίνει στο ποδόσφαιρο της Ανατολικής Κρήτης; Πως προέκυψε ο ιστορικός "μαζικός" ποδοσφαιρικός υποβιβασμός του Ηρακλείου από τη Σούπερ Λίγκα με ΟΦΗ και Εργοτέλη; Γιατί πόσες πτώσεις και στις άλλες κατηγορίες;\nΤι γίνεται στο προσκήνιο και στο παρασκήνιο του ελληνικού ποδοσφαίρου; Υπάρχει φως σε επικείμενη αναδιάρθρωση που θα επιφέρει ισορροπία στα πρωταθλήματα εθνικού χαρακτήρα; Στη "Μικτή Ζώνη" (Δευτέρα 3/5/2015 22:00 στην "ΚΡΗΤΗ TV"), η θεματολογία αναδεικνύεται μέσα από τον πυρήνα των εξελίξεων.\nΚαλεσμένοι οι πρόεδροι των ΕΠΣ Ηρακλείου και Λασιθίου Νίκος Τζώρτζογλου και Λάμπρος Μάρης και δύο παράγοντες, ο Γιώργος Στεφανουδάκης και ο Γιώργος Στειακάκης, με βαθειά θητεία σε ΟΦΗ και Εργοτέλη.\nΣτη παρούσα συγκυρία που οι αποφάσεις της επόμενης μέρας, αποκτούν ολοένα και αυξημένο ενδιαφέρον, η αθλητική εκπομπή της Δευτέρας στην "ΚΡΗΤΗ TV", μπορεί να φωτίσει αρκετές από τις πτυχές του ζητήματος.


Nike - Nike Revolution 3 Running 819303-018 - ΓΚΡΙ ΣΚΟΥΡΟ\nΑρχική › Γυναικεία Running Shoes › Nike – Nike Revolution 3 Running 819303-018 – ΓΚΡΙ ΣΚΟΥΡΟ\nNike – Nike Revolution 3 Running 819303-018 – ΓΚΡΙ ΣΚΟΥΡΟ\nΜΙΝΙΜΑΛΙΣΤΙΚΗ ΣΧΕΔΙΑΣΗ. ΑΠΟΛΥΤΗ ΑΝΕΣΗ. Τα γυναικεία παπούτσια για τρέξιμο Nike Revolution 3 διαθέτουν λιτή σχεδίαση, με ανάλαφρο διχτυωτό ύφασμα ενιαίας στρώσης, μίνιμαλ επικαλυπτόμενες φάσες χωρίς ραφές και απαλό αφρό κάτω από το πέλμα, για επαναστατική άνεση. Διχτυωτό επάνω μέρος για άριστη κυκλοφορία του αέρα. Μαλακή ενδιάμεση σόλα από αφρό, για ανάλαφρη αντικραδασμική προστασία υψηλής απόκρισης. Εξωτερική σόλα από καουτσούκ για εξαιρετική πρόσφυση. Επικαλυπτόμενες φάσες στο ψίδι και στις άκρες των δαχτύλων για ευστάθεια και στήριξη. Βάρος: 209 γραμμάρια (γυναικείο νούμερο 39) Διαφορά ύψους φτέρνας-δαχτύλων: 10 mm


Ο «Μαγικός» πλανήτης Ποσειδώνας! - Astroteam.gr\nΠλανήτης που κυριολεκτικά σε μαγεύει, σε υπνωτίζει, σχεδόν σε ανασηκώνει από το έδαφος και νιώθεις ότι ίπτασαι, ότι πετάς (στα σύννεφα). Όνειρα, οράματα και μια μπερδεμένη εικόνα της πραγματικότητας που θυμίζει παραμορφωτικό καθρέπτη σε λούνα πάρκ από την μια προσφέρει ένα αίσθημα ευδαιμονίας αλλά από την άλλη δεν σε αφήνει να έχεις κανένα αίσθημα πραγματικότητας. Παντελής απουσία γείωσης λοιπόν, κάτι που συχνά δημιουργεί τεράστια προβλήματα εξαπάτησης και συνειδητοποίησης αυτών αμέσως μόλις περάσει η επιρροή του. Και τι γίνεται όταν κάποιος έχει έντονο Ποσειδώνα στον προσωπικό γενέθλιο χάρτη του πολύ έντονο; δηλαδή σε όψη με τα Φώτα; γωνιακό; Σε όψη με τους προσωπικούς πλανήτες; Ήλιο, Σελήνη, Ερμή, Αφροδίτη ή Άρη; Δύσκολο πράγμα να αποκωδικοποιήσεις τις επιταγές του μια και είναι εξαιρετικά ευγενικός με τους καλλιτέχνες πάσης φύσεως αλλά και με κάθε λογής εξαρτημένους αυτού του πλανήτη.\nΣτην αντιμετώπιση πλανητικών επιρροών που επίσης μπορείτε να διαβάσετε εδώ στο AstroTeam θα βρείτε εξαιρετικές πληροφορίες προς χρήση, αλλά θα εδώ θα εστιάσουμε στην παρουσία του Ποσειδώνα σε οίκους του χάρτη και πως ακριβώς θα μπορούσαμε να κάνουμε μια προσπάθεια προσέγγισης του προκειμένου να επιβιώσουμε από τις διαρκείς ακυρώσεις και απογοητεύσεις που δημιουργεί.\nΔΕΝ φταις εσύ… η φαντασία σου τα φταίει που τα ‘πλασε όπως ήθελε αυτή! Γνωστό τραγούδι που αποκαλύπτει την πραγματική έννοια του Ποσειδώνα είτε σε όψεις, είτε σε οίκους\nΛέξη κλειδί: Προσδοκία\nΚαι οι προσδοκίες μας συνδέονται με τα όνειρα μας, την ενεργή φαντασία για το πως θα τις υλοποιήσουμε, χωρίς όμως να έχουμε σαφή εικόνα αυτών. Τι περιμένουμε λοιπόν σαν ανταπόκριση από τον κάθε οίκο του χάρτη μας;\nΑπό τον 1ο οίκο προσδοκία για μια ωραία εμφάνιση και συμπεριφορά;\nΑπό τον 2ο οίκο προσδοκία για μια πλούσια ζωή, αφθονίας γεμάτη αυτοπεποίθηση;\nΑπό τον 3ο οίκο προσδοκία για ιδανικές σπουδές, καλόκαρδα αδέλφια; πραγματική σχέση μαζί τους;\nΑπό τον 4ο οίκο προσδοκία για εξαιρετικούς γονείς και ιδανικό πατρικό σπίτι και οικογένεια; Αληθινές πραγματικές σχέσεις μαζί τους;\nΑπό τον 5ο οίκο προσδοκία για μαγικούς έρωτες, αυθεντική χαρά και καταπληκτικά παιδιά;\nΑπό τον 6ο οίκο προσδοκία ήρεμης καθημερινότητας, χωρίς εντάσεις και άγχος;\nΑπό τον 7ο οίκο προσδοκία ιδανικού ρομαντικού συντρόφου ή συνεταίρου;\nΑπό τον 8ο οίκο προσδοκία κληρονομικών περιουσιακών στοιχείων;\nΑπό τον 9ο οίκο προσδοκία για ανώτερες σπουδές και κατοχύρωση αυτών με κάποιο πτυχίο;\nΑπό τον 10ο οίκο προσδοκία για μια καταπληκτική καριέρα, φήμη και δημοσιότητα;\nΑπό τον 11ο οίκο προσδοκία για καλούς υποστηρικτικούς φίλους;\nΑπό τον 12ο οίκο (φυσική του θέση ευτυχώς) προσδοκία για ρεαλισμό και πρακτική προσέγγιση της ζωής;\nΕ λοιπόν αυτή τη «λέξη» προσδοκία διαγράψτε την και μην κάνετε όνειρά γι’ αυτήν, μια και βασική αρχή του Ποσειδώνα είναι η «μη προσδοκία» η άδολη και χωρίς όρια κατάθεση. Αν περιμένεις να πραγματώσεις προσδοκία, να εισπράξεις με κάποιο τρόπο αυτό που διακαώς ονειρεύεσαι και επιθυμείς εκεί μέσα με τον Ποσειδώνα, απλά δεν γίνεται. Μόνος τρόπος προσέγγισης λοιπόν η μη προσδοκία, μην περιμένεις τίποτα, αφέσου, προσευχήσου και μην ζητάς τίποτα… Μείνε με το βλέμμα χαμηλά, γνωρίζοντας πως μόνο με την επιλογή του «αφήματος» της «αβλάβειας» και της άδολης αγνής καρδιάς, ίσως κάποτε πάρεις αυτό που επιθυμείς. Κάθε πρόθεση να πάρεις κάτι, κάθε επιθυμία για να καλύψεις προσωπική σου ανάγκη σε απομακρύνει όλο και πιο πολύ…\nΓι’ αυτό και ο Ποσειδώνας συνδέεται με το Θείο, το θεϊκό σχέδιο εκπλήρωσης!\nΔύσκολο πράγμα θα μου πείτε η έλλειψη επιθυμίας, ονείρου, οράματος για επίτευξη σ αυτή τη ζωή, υπάρχει όμως σταθερά το Ουράνιο αφεντικό πάνω από το κεφάλι μας που φροντίζει γι’ αυτό. Εκείνος γνωρίζει, Εκείνος ξέρει τι και πως θα πραγματώσει τα κατάλληλα εφόδια για μας και το μονοπάτι μας. Γι’ αυτό και ο Ποσειδώνας συνδέεται με το Θείο, το θεϊκό σχέδιο εκπλήρωσης, το οποίο προσφέρει με αγάπη σε όλους μας ιδανικά ακριβώς την στιγμή που λες «αφήνω» στο Θεό!!


“Πέννυ”, γράφει η Μαριάννα Γληνού – Λόγω Γραφής\n“Πέννυ”, γράφει η Μαριάννα Γληνού\nΑπό την εποχή του άπιστου Θωμά και μετά, αν οι άνθρωποι δεν βάλουμε το χέρι πάνω στις πληγές, να νοιώσουμε το βάθος, δεν σιγουρευόμαστε. Έτσι, από καιρό σε καιρό, η Αναστασία, βούταγε τα χέρια της, όσο πιο βαθιά γινόταν στη θύμηση και ταξίδευε. Συντροφιά με τη φίλη της, την Πέννυ. Αν τα χέρια μάτωναν κι η ψυχή πονούσε, έτσι ήταν ο δρόμος για τη λύτρωση.\nΙδιόρρυθμο παιδί από μικρή η Αναστασία, πάντα ένιωθε ότι κάτι ήταν αλλιώς πάνω της. Θες τα κοτσιδάκια, που με ευλάβεια τής έφτιαχνε η μαμά της κάθε πρωινό για το σχολείο και συχνά της τραβούσε, όταν εκείνη διαμαρτυρόταν για τούτο ή για κείνο, θες κι αυτή η εμμονή της… Θα’ θελε, λέει, να υπάρχει μια μεγάλη συσκευή στο σπίτι, να μπορεί να βλέπει τι κάνουν οι συμμαθήτριές της, στον παράλληλο χρόνο. Δεν ήταν από διαστροφή, όχι, τώρα μπορούσε να το εξηγήσει ακριβώς, ο χρόνος την τυραννούσε και το ταξίδι μας σ’ αυτόν. Ακόμα την βασανίζει. Δεν έχει να κάνει που μεγάλωσε και τα μαλλιά της είναι κοντά κουρεμένα. Ακόμα με κοτσιδάκια ζει την ζωή της κι ας έχει δυο παιδιά.\nΠαράξενο πράγμα ο χρόνος. Ακόμα πιο παράξενο η θύμηση. Έτσι, δρασκέλιζε τα παιδικά της χρόνια, και βρισκόταν ξαφνικά στην εφηβεία. Αταίριαστες, οπτικά, οι δυο φίλες. Η Αναστασία, κοντούλα, τώρα με μια κοτσίδα και μ’ ένα σώμα σχετικά ατσούμπαλο, με σκούρα ποδιά και σοσόνια κι η Πέννυ, ένα ψηλό κορίτσι, με καρέ μαλλιά και φράντζες, λιγνή κορμοστασιά και με δυο μάτια αμυγδαλωτά, να φυλακίζουν καρδιές. Οι ψυχές τους όμως συμπορεύονταν. Σαν έμπαινε ο καθηγητής των Μαθηματικών στη τάξη, έδιναν τα χέρια και περίμεναν, με καρδιές που χτυπούσαν σε λάτιν ρυθμούς, την ετυμηγορία. Σταυροπούλου, στον πίνακα. Το υπόλοιπο της ημέρας, το κατανάλωναν να γράφουν η μια, κάτι στην άλλη. Από κείνα τα γραπτά θα πρέπει κάτι να έχει ζήσει, καταχωνιασμένο σε κανένα ντουλάπι της μαμάς της Πέννυς. Πηνελόπη την είχαν βαφτίσει. Έπεφτε όμως μακρύ και λιγάκι ντεμοντέ στην μαμά. Όλες οι μαμάδες δεν ορίζουμε τα ονόματα των παιδιών μας; Από κει ξεκινώντας θέλουμε να τους ορίζουμε και τις ζωές.\nΗ Πέννυ, λοιπόν, έγραφε καθημερινά. Πίστευε πως το ημερολόγιο σου έδινε κάτι πολύ σημαντικό. Τη δυνατότητα να γυρνάς πίσω και να ξαναζείς στιγμή στη στιγμή, τη ζωή σου. Ή πάλι, καθώς περνούσαν τα χρόνια, να γελάς με την ελαφρότητα των καταστάσεων που κάποτε σε είχαν οδηγήσει στην απελπισία .\nΔε χρειαζόταν η μια να κάνει ιδιαίτερη ανάλυση στην άλλη. Κοιτάζονταν στα μάτια και ξέρανε κι οι δυο. Τα βροντερά βάζανε μόνο σε λέξεις. Τα άλλα τα βρίσκανε γραμμένα μέσα στα ποιήματα ή στις νότες από το «Χαμόγελο της Τζοκόντας» του Χατζηδάκη, που είχε φέρει η Πέννυ στο σχολείο. Ήταν, πάντα, πολλά βήματα μπροστά η ψυχή της και τα βιώματά της. Ακόμα κι η Αναστασία, που ήταν η κολλητή της, κόμπλαρε όταν σε ένα πάρτι γενεθλίων της καθώς μπήκε μέσα στην τουαλέτα, την είδε να φιλιέται με το αγόρι της. Γιατί είχε φροντίσει, έμμεσα και με πολλή μαεστρία η μαμά της Αναστασίας να της δημιουργήσει ένα συναίσθημα απρέπειας, φόβου, ακόμα-ακόμα και αμαρτίας για τέτοιου είδους καμώματα στην ηλικία της εφηβείας. Τούτο το ίδιο συναίσθημα, την έκανε να νοιώθει τύψεις κάθε φορά που αγκαλιαζόταν με το τότε αγόρι της και τωρινό άντρα της. Είναι απρέπεια η αγάπη;\nΚάθε φορά που η Πέννυ άφηνε την καρδιά της λεύτερη να ξανασάνει, η ζωή της φύλαγε μια έκπληξη στη γωνιά. Μια μέρα, ενώ είχε γυρίσει από το σχολείο, χωρίς οι γονείς της να το ξέρουν, τους άκουσε να μιλούν σιγανά για το διαζύγιο που είχαν αποφασίσει να πάρουν. Η Αναστασία, προσπαθούσε να βρει, τι ήταν εκείνο που τις έκανε τις δυο τους να καταλαβαίνονται τόσο πολύ. Η κατάσταση στο δικό της σπίτι, ήταν, ευτυχώς ομαλή. Χρόνια πολλά μετά και βασανίζοντας το μυαλό να θυμηθεί, έβρισκε τον εαυτό της στη μακρινή θύμηση, μπροστά στο πλυντήριο που βρισκόταν στην κουζίνα, αντίκρυ στον πατέρα της να ακούει ξανά την μάνα της να λέει, ορκίσου στα παιδιά πως θα σταματήσεις. Τελικά, όλα τα πράγματα έχουν την εξήγησή τους. Μόνο που δεν έχουμε πάντα την δύναμη ή την διάθεση να την ψάξουμε. Έχει μια ευκολία το να φτιάχνεις ψευδαισθήσεις και να κουρνιάζεις στη ζεστασιά τους.\nΜε τον καιρό, η βαθιά φιλία ξεμάκραινε. Κάτι η επιρροή της μαμάς της Αναστασίας επάνω της, που φοβόταν η κόρη της να κάνει παρέα με ένα τόσο προχωρημένο κορίτσι για την ηλικία του, φύλαγε τα ρούχα σου, κάτι η αδυναμία της Αναστασίας να ακολουθήσει, κάτι οι αναθεματισμένες εξετάσεις κι η πολυπόθητη επιτυχία, δεν ξέρω τι είδους επιτυχία και καταξίωση γεύεται τώρα που μιλάμε η Αναστασία. Πολλαπλά φάσκελα αποδοχής με μπόλικη πίκρα κι ύστερο γιατί.\nΌταν η ζωή χωρίζει τους ανθρώπους, με τον απόλυτο χωρισμό και έξαφνα, χωρίς να παίρνει καθόλου υπόψη της τις ανάγκες τους ή τα θέλω τους, τότε οι άνθρωποι καταλαβαίνουν πόσο μικροί είναι οι ίδιοι και πόσα ανήμπορα βήματα βαδίζουνε πάνω σ’ αυτή τη γη. Τότε μόνο οι ψυχές ενώνονται με έναν άρρηκτο δεσμό. Σα να ζει ο ένας μέσα στον άλλο. Για τούτο το δέσιμο, η Αναστασία, πάρθηκε για λεσβία. Και έτσι δεν της δόθηκε η αγάπη από τον άντρα που λαχταρούσε η ψυχή της εκείνο τον καιρό. Έτσι τουλάχιστον, είπε εκείνος. Και τον είχε βάλει τόσο ψηλά η Αναστασία. Σ’ ένα βάθρο ψηλό για να μπορεί με ευκολία να προσκυνά την υψηλή του διανόηση. Γιατί εκείνη θρηνούσε, με τρόπο αφύσικα δυνατό και βασανιστικό, τον χαμό της παιδικής και εφηβικής της φίλης. Τι διεστραμμένο πράγμα η θλίψη! Ανάλογη του λεσβιακού, του ομοφυλοφιλικού, του ετεροφυλοφιλικού έρωτα. Τι απρόσμενη σύλληψη!\nΑπό τότε, και χωρίς να το συνειδητοποιεί η Αναστασία, μετρούσε με τα χρόνια της ζωής της, τα χρόνια που δεν ζούσε η φίλη της.\nΣτην αρχή, όλα φαίνονταν άδικα και αβάσταχτα. Βάραινε ακόμα πιο πολύ η εφηβική της απόφαση να απομακρυνθεί από τη φιλενάδα της, γιατί ήθελε να σιγουρέψει την επιτυχία της. Ευχόταν να πεθάνει, για να μπορέσουν να συναντηθούν και πάλι, να πει συγνώμη, να γυρίσουν πίσω. Ύστερα, έδωσε υπόσχεση πως αν έκανε παιδιά, κάποιο οπωσδήποτε θα το ονόμαζε Πέννυ. Δεν έγινε έτσι. Όχι γιατί ξέχασε. Αλλά γιατί κατάλαβε πως ήταν παιδιάστικη τούτη η υπόσχεση. Όμως, μέσα της, την είχαν καθορίσει τα λόγια, που της είχε γράψει σε ένα σημείωμα η Πέννυ. «Χαμένη βασίλισσα η Αναστασία». «Όποτε σε σκέπτομαι, δεν μπορώ να μη θυμηθώ δυο στίχους του Βρεττάκου, ‘T’ όνομά σου/ ένας άρτος βαλμένος στην άκρη της γης / που περίσσεψε…’».\nΣτην Αναστασία έμενε τώρα να προσπαθεί να βολέψει το περίσσευμα. Πόσες τσέπες να ράψει στη ψυχή της να το χωρέσει, αν ήταν να μιλάμε για αυτού του είδους το περίσσευμα. Γιατί, αν μιλάμε για το άλλο, εκείνο που είναι ίδιο με τα ψίχουλα που πέφτουν από το τραπέζι, άσε, εκείνο δεν το φέρνεις με τίποτα σε λογαριασμό.\nΗ Αναστασία θυμόταν. Δεν ομόρφαινε τα λάθη της, δεν ζητούσε πια συγχώρεση. Ζούσε απλά, έχοντας πετάξει από πάνω της το φόβο. Όλοι μας χαμένοι βασιλιάδες και βασίλισσες στους κόσμους που κάποτε ονειρευτήκαμε -και φορές νομίσαμε πως πιάσαμε- άλλωστε είμαστε. Έγραφε όμως, για να αλαφραίνει κομμάτι την ψυχή και να γελάει λιγάκι. «Η ευτυχία -και τώρα το ήξερε και εκείνη καλά πια- είναι μαχαίρι δίκοπο για εκείνον που την ονειρεύεται.»\n"Στιγμή απροσδιοριστίας ή παράφραση στιγμής", ένα ποίημα του Κωνσταντίνου Καραγιαννόπουλου


Πλατείες για όλους | Η Πόλη Ζει\nΚαι άμα δεν έκατσε η δουλειά, ακυρώθηκαν οι διακοπές, δεν βγαίνει ο μήνας, μην σε παίρνει από κάτω. Έτσι κι αλλιώς θα αδειάσει η πόλη και θα βρεις παγκάκι διαθέσιμο για να αράξεις. Δεν είναι και Ίμπιζα, αλλά και ίσκιο ωραίο έχει, και μυρίζει καλοκαίρι και κάνεις χάζι και την πόλη. Πότε σταμάτησες τελευταία φορά να δεις που ζεις;\nΠοδοβολητό και μπάλες, ποδήλατα, πατίνια και καροτσάκια για κούκλες. Φωνές που διαμαρτύρονται, καλούν, μετράνε, γελάνε, ψιθυρίζουν και ζητάνε παγωτό. Πόδια που τρέχουν, που περπατάνε, που παραπατάνε, που προεξέχουν από το καρότσι. Μαμά, πάμε πλατεία;\nΜην θυμώνεις στους αδέσποτους και ακάλεστους επισκέπτες των πλατειών. Θυμήσου ότι συνήθως δεν το επιλέγουν εκείνοι…\n5 πλατείες και πως να τις χρησιμοποιείς\nΗ πολυκοσμία σπάει λίγο με το καλοκαιράκι και τα συντριβάνια είναι το απόλυτο must.\nΆκου τους μουσικούς, χόρεψε με τους χορευτές και χάζεψε τα τουριστικά σαν να τα βλέπεις για πρώτη φορά.\nΚρυφάκουσε τις συνομιλίες των διανοητών και μην ακολουθήσεις τις συμβουλές τους.\nΗ πλατεία Αγ. Ανδρέα/Λαμπρινής/Αγωνιστών Εργατών 1912-1913\nΠαίξε μπάλα με την πιτσιρικαρία ή διάλεξε ράτσα για το σκύλο που θα πάρεις.\nΚάθισε και περίμενε υπομονετικά για να ερωτηθείς από τουρίστες πως θα πάνε στο ACROPOLI. Αν τολμάς πήγαινέ τους εσύ.


Ελισάβετ Κωνσταντινίδου – Χατζηνικολάου: Ο άγνωστος γάμος, η κόρη της και ο Πέτρος Φιλιππίδης - Sportlive.gr\nΕλισάβετ Κωνσταντινίδου – Χατζηνικολάου: Ο άγνωστος γάμος, η κόρη της και ο Πέτρος Φιλιππίδης\nH Ελισάβετ Κωνσταντινίδου ήταν καλεσμένη στην εκπομπή «Ενώπιως Ενωπίω» και μίλησε για όλα. Η κωμική ηθοποιός που φέτος το τηλεοπτικό κοινό απολαμβάνει μέσα από τη συμμετοχή της στη σειρά «Συμπέθεροι απ’ τα Τίρανα» μίλησε για την καριέρα της, τους ρόλους που την καθιέρωσαν ενώ αναφέρθηκε και στον άγνωστο γάμο που έκανε όταν ήταν 20 ετών αλλά και στη σχέση της με την κόρη της, Μαρία Χάνου που επέλεξε να γίνει και εκείνη ηθοποιός.\nΣε άλλο σημείο της συνέντευξης η ηθοποιός μίλησε για την αείμνηστη μητέρα της και δεν μπορούσε να συγκρατήσει τα δάκρυά της. «Η μαμά μου, μού έκλεισε το τηλέφωνο όταν της είπα ότι πέρασα στη δραματική σχολή. Ποτέ δεν καμάρωνε για μένα. Αφού τελείωνα μια παράσταση και μου έλεγε, “ωραία και τώρα ποια δουλειά θα κάνεις;”. Ήθελε να κάνω άλλη δουλειά, αυτή την θεωρούσε μια από τις τρέλες μου».\n«Άρχισε πια να καμαρώνει αφού έγινε αυτή η φασαρία με το “Παρά Πέντε” και της έλεγαν πια για μένα. Και την έβλεπα στο θέατρο να λέει στους διπλανούς της “κόρη μου είναι”», συμπλήρωσε η δημοφιλής ηθοποιός.\nΗ ηθοποιός μίλησε με πάρα πολύ όμορφα και γλυκά λόγια για τον Γιώργο Καπουτζίδη. «Η επιτυχία του “Παρά Πέντε” οφείλεται στο κείμενο του Γιώργου. Εγώ είχα κλείσει να είμαι στις “Μάγισσες της Σμύρνης”. Όταν ο σκηνοθέτης μου έστειλε το κείμενο εγώ δεν τον ήξερα τον Γιώργο. Το διάβασα απνευστί. Το κείμενο έπρεπε να ειπωθεί. Το μυαλό του είναι πολύ πιο πάνω, βλέπει και άλλα πράγματα. Έχει μια σφαιρική αντίληψη των πραγμάτων. Μπήκαμε μέσα εκεί ανόμοιοι άνθρωποι. Γίναμε πολύ μεγάλη παρέα εκείνα τα δύο χρόνια. Ο Γιώργος είχε γράψει δύο επεισόδια από ‘κει και πέρα έστησε τους χαρακτήρες. Εγώ δεν είχα καμία σχέση με την επαρχία. Ό,τι έβγαινε από το στόμα μας ήταν επειδή αντιλαμβανόταν τα πάντα από μας. Έφτιαξε τους ρόλους σύμφωνα με τους ανθρώπους που είχε. Γι’ αυτό έγινε επιτυχία».\nΠαράλληλα, αναφέρθηκε και στην παρεξήγηση που είχε δημιουργηθεί με τον Γιώργο Καπουτζίδη, την οποία έλυσε πρόσφατα ο ίδιος εξηγώντας τι έγινε μεταξύ τους στην εκπομπή «Στούντιο 4». «Έχουμε μια τέτοια σχέση που ποτέ δεν είχα καταλάβει γιατί δεν ήμασταν καλά. Ίσως ένα διάστημα. Ο Γιώργος είναι ένα σπουδαίο πλάσμα. Ίσως λίγο τον αδικεί η υπερβολική του ανάγκη για δικαιοσύνη, δηλαδή ξεπερνάει τα όρια όταν θέλει να πει κάτι κυρίως για το δίκιο. Είμαστε σε φάση που ξαναγνωριζόμαστε και μακάρι να κρατήσει για μια ζωή. Τον έχω παρακαλέσει τόσο πολύ να κάνει μια ταινία 20 χρόνια μετά για το “Παρά Πέντε”. Ξέρω ότι λείπουν κάποιοι άνθρωποι, αλλά είναι τόσο ευφυής που μπορεί να βρει έναν τρόπο. Πόσο πολύ θα ήθελα να ξανασυναντηθούμε».\nΠρος το τέλος της συνέντευξης, ο Νίκος Χατζηνικολάου αναφέρθηκε και στον σάλο που προκάλεσαν οι δηλώσεις της ηθοποιού για τον Πέτρο Φιλιππίδη. «Τώρα τα σκέφτομαι με περισσότερη ψυχραιμία. Για τον Πέτρο Φιλιππίδη δεν θα πω κάτι, τα πράγματα είναι στη δικαιοσύνη και αυτή θα πρέπει να τον κρίνει. Οι άνθρωποι που με ξέρουν, πραγματικά γνωρίζουν ότι είμαι υπέρ του δίκιου και δίπλα στους ανθρώπους που αδικούνται. Δεν θα αποδείξω ότι δεν είμαι ελέφαντας. Το γεγονός ότι υπάρχει αυτή η πόλωση και οι άνθρωποι περιμένουν πώς και τι για να πέσουν να φάνε τον άλλον, αυτό μόνο το δέχομαι με την έννοια ότι είναι καιρός ν’ αλλάξει κάτι. Και αυτή η πόλωση που δεν είναι ωραία δημιουργεί τις συνθήκες ν’ αλλάξει κάτι… Νιώθω μια στεναχώρια με όλα αυτά που συνέβησαν. Γιατί να γίνονται αυτά; Κρίμα» δήλωσε η Ελισάβετ Κωνσταντινίδη.


Καλή αρχή με σπουδαία εφόδια | Εφημερίδα η Εποχή\nΚαλή αρχή με σπουδαία εφόδια\nΤο θέατρο Μυθωδία στο Γεράνι Ρεθύμνου\nΚαλή μας αρχή στη νέα εκδοτική περίοδο, που έπεται άλλου ενός δύσκολου θέρους, που δεν έφτασε για να ζεστάνει τις ψυχές και να μας δώσει αποθέματα δύναμης για άλλο ένα δύσκολο χειμώνα. Στις καταστροφικές συνέπειες της πανδημίας και της διαχείρισής της, ήρθαν να προστεθούν οι τεράστιες σε έκταση πυρκαγιές, που αφήνουν βαθιές συνέπειες στο περιβάλλον και την ανθρώπινη δραστηριότητα, και αποκαλύπτουν για άλλη μια φορά επικίνδυνα ελλείμματα, ανισορροπίες και διαφθορά στον κρατικό μηχανισμό. Όμως αυτά προβληματίζουν τους γράφοντες άλλων σελίδων. Από εδώ, ήθελα να γράψω για κάτι ελπιδοφόρο, τον πολιτισμό, τη δημιουργία, την τέχνη, όπως την απολαύσαμε, παρά τα εμπόδια, στα θέατρα του καλοκαιριού.\nΘέλω να γράψω για τη σπουδαία χαρά να συναντιόμαστε ξανά με δημιουργούς και δημιουργήματα που μας συγκινούν και μας αφυπνίζουν. Για το αίσθημα της κοινότητας που μας ενώνει με ανθρώπους που δεν είμαστε ίδιοι αλλά συνδεόμαστε βαθιά μέσα από την απόλαυση ενός καλλιτεχνικού έργου. Για τον κραδασμό που δημιουργεί μια πόρτα που ανοίγει μέσα μας καθώς συν-βιώνουμε μια αποκαλυπτική εμπειρία μπροστά μας και μέσα μας. Για την ανακάλυψη νέων χώρων φτιαγμένων με αγάπη και έγνοια για την τέχνη, για να φιλοξενούν στιγμές σαν αυτές που περιγράφω παραπάνω.\n«Το μέλλον δεν ανήκει στη βία,\nστη λογική ανήκει το μέλλον.»\nΑισχύλος, μτφ. Γιώργος Μπλάνας\nΣτο φθινοπωρινό χρόνο με τον οποίο αποχαιρετάμε το καλοκαίρι, συνεχίζουν να συμβαίνουν τέτοια μικρά θαύματα γύρω μας, παραστάσεις, συναυλίες, εκθέσεις. Ας μην παραλείψουμε να συμμετέχουμε σε όσα περισσότερα μπορούμε. Ως θεατής, και όχι ως κριτικός –αφού δεν είμαι βέβαια–, θέλω να μοιραστώ τη σπουδαία εμπειρία της θέασης της παράστασης «Προμηθέας Δεσμώτης» σε σκηνοθεσία Άρη Μπινιάρη και μετάφραση Γιώργου Μπλάνα, σε συμπαραγωγή του Θεάτρου Πορεία και του ΔΗΠΕΘΕ Κρήτης (βλ. συνέντευξη με τον σκηνοθέτη σε διπλανή στήλη). Τη βαθιά συγκίνηση της αίσθησης ότι με ένα δημιουργό που διανύει μια μεγάλη πορεία εξέλιξης μπορείς να συν-βαδίζεις επί 25 χρόνια, που έζησα στη συναυλία του Παύλου Παυλίδη και της καινούργιας μουσικής του ομάδας. Την ομορφιά της συνύπαρξης μουσικής και οργάνων από διαφορετικές περιοχές, που εκφράζουν τα τραγούδια των Villagers of Ioannina City. Την ερευνητική διάθεση και την εξαιρετική υποκριτική ικανότητα που κατακτούν νέοι άνθρωποι στην παράσταση «Αντιγόνη» του Σοφοκλή από την Ομάδα Σημείο Μηδέν, υπό τη σκηνοθετική καθοδήγηση του Σάββα Στρούμπου. Τη μυσταγωγία να μοιράζεσαι τέχνη στο καταπληκτικό θέατρο Μυθωδία στο Γεράνι Ρεθύμνου.\nΑς τους χειροκροτήσουμε άλλη μια φορά, ας υποκλιθούμε στη δημιουργική τους επιμονή, ας διαδώσουμε την ελπίδα και τη δυναμική της δουλειάς τέτοιων ανθρώπων.\n«Οφθαλμό αντί οφθαλμού και οδόντα αντί οδόντος\nδίχως δόντια πια τυφλοί, πριονίζουμε δεόντως\nτης ψυχής μας το κλαδί, μη τυχόν και ξανανθίσει\nκαι η αγάπη αναστηθεί και η άνοιξη τολμήσει»


Λυσιστράτη και ο Πόλεμος\nΠρόγραμμα "Λυσιστράτη και ο Πόλεμος"\nΣτις 3/3/03 σε όλο τον κόσμο έγιναν αφιερώματα στο αντιπολεμικό έργο του Αριστοφάνη. Καλλιτέχνες, μαθητές, φοιτητές, πανεπιστήμια, θίασοι, σύλλογοι, απλές παρέες ένωσαν τις φωνές τους ενάντια στον πόλεμο με τη βοήθεια της «Λυσιστράτης».\nΠλήρεις επαγγελματικές ή ερασιτεχνικές παραγωγές αλλά και απλά αναλόγια, αφιερώματα από μαθητές στη τάξη ή αναγνώσεις σκηνών στο σαλόνι με την παρέα!\nLysistrata Project, 3/3/2003\n(μερικές από τις πολλές εκδηλώσεις που έγιναν και που έφτασαν σε εμάς)\n1) Πανεπ. Θεσσαλίας: Την Τρίτη 4 Μαρτίου 2003 το Πανεπιστήμιο Θεσσαλίας ενώνει τη\nφωνή του ενάντια στον πόλεμο με αυτές που θα ακουστούν σε όλο τον κόσμο. Ο πρύτανης\nκαι δεκαεφτά καθηγητές πανεπιστημίου από διάφορα τμήματα μαζί με εργαζόμενους στο\nπανεπιστήμιο θα διαβάσουν Λυσιστράτη στο θέατρο Σπίρερ στο Βόλο στις 21.30 τοβράδυ. Η\nεκδήλωση θα αρχίσει με ένα cd - rom που έφτιαξαν ειδικά για αυτό με εικόνες πολέμου και\nειρήνης καθώς και μηνύματα, ακολουθεί η ανάγνωση αποσπασμάτων από τους καθηγητές\nκαι τέλος το κοινό - θεατές ζωγραφίζουν σε χαρτιά στον τοίχο και γράφουν αντιπολεμικά\nσυνθήματα και ευχές. Όλη την εκδήλωση συνοδεύει ευχάριστη μουσική. Επίσης στο χώρο θα\nεκτεθούν αφίσες και ενημερωτικά από οργανισμούς για την Ειρήνη και τα ανθρώπινα\nδικαιώματα . Την ιδέα υλοποιεί η Αλκηστις, επικ. καθηγήτρια του πανεπιστημίου σε\nσυνεργασία με φορείς και πρόσωπα της τοπικής κοινωνίας.\nΑλκηστις, Πανεπ. Θεσσαλίας\n2) Πειραματικό Γυμνάσιο Ζωσιμαίας Σχολής: Το Β1 του Ιωαννίνων διάβασε τη\nΛυσιστράτη. Ρούμκου Ελένη, Φιλόλογος.\n3) ΕΤ 3, Θεσσαλονίκη 95,8: Ο Δημήτρης Σακατζής και η Τζένη Καραβίτη διαβάζουν\nαποσπάσματα από τη Λυσιστράτη την Τρίτη 4-3-03 ,2-3 το μεσημέρι στο Ραδιόφωνο.\n4) Γυμνάσιο Καρυώτισσας: ΜΕ ΤΟΝ ΑΡΙΣΤΟΦΑΝΗ ΓΙΑ ΤΗΝ ΕΙΡΗΝΗ\nΦιλολογική Επιμέλεια :Πέτσας Νικόλαος ΠΕ02 Φιλόλογος\nΣυντονισμός-Οργάνωση : Ροΐδου Ευγενία ΠΕ04 Βιολόγος, Υπ/νη Βιβλιοθήκης\n(πλήρες κείμενο με αποσπάσματα από έργα στη σελίδα μας Εκπαιδευτικό Υλικό>Πρακτικές\n5) ΤΕΕ Νεάπολης: Η θεατρική ομάδα του ΤΕΕ Νεάπολης θα «ανεβάσει» τη κωμωδία του Αριστοφάνη «Λυσιστράτη».Το έργο πρόκειται να «ανέβει» μέσα στα πλαίσια των σχολικών εκδηλώσεων για τον αποχαιρετισμό της σχολικής χρονιάς. Η θεατρική ομάδα αποτελείται από 22 μαθητές απ’ όλα τα τμήματα του σχολείου και από τρεις καθηγητές . Εδώ και ένα μήνα εργάζεται πάνω στο έργο για να προσαρμόσει το σενάριο στα σημερινά δεδομένα και φόρμες. Έτσι βάζουμε και εμείς τη πινελιά μας στο πρόγραμμα «Λυσιστράτη και ο Πόλεμος» και υψώνουμε τη φωνή μας από αυτή τη μικρή πόλη που ζούμε για τη ΕΙΡΗΝΗ στο κόσμο..\n6) «ΡΑΔΙΟ ΠΑΝΤΕΙΟ»: ΧΡΩΜΟΚΡΑΤΙΑ ,ΜΙΑ ΠΟΛΙΤΙΣΤΙΚΗ ΠΑΡΑΓΩΓΗ\nΧρωμοκρατία , είναι το όνoμα μιας εκπομπής , αφιερωμένης στις πολιτικές του πολιτισμού και στον πολιτισμό της πολιτικής , που αποτελεί παραγωγή του «Ράδιο Πάντειο», του ραδιοφωνικού εργαστηρίου του Παντείου Πανεπιστημίου (Τμήμα Επικοινωνίας , Μέσων και Πολιτισμού) και θα ακούγεται από το ραδιόφωνο του Flash κάθε Σάββατο στη 1 η ώρα το μεσημέρι. Στόχος της, όπως λέει και το τρέϊλερ της εκπομπής, είναι η αναφορά σε ένα κόσμο χρωματιστό και όχι γκρίζο, ένα κόσμο όπου ο πολιτισμός δεν θα είναι άλλοθι και η πολιτική δεν θα είναι πρόσχημα. Η πρώτη εκπομπή θα είναι αφιερωμένη στις αντιπολεμικές κινητοποιήσεις «γιατί η ειρήνη είναι , περισσότερο από κάθε τι άλλο, πολιτισμός». Με τους φοιτητές του Τμήματος θα μιλήσουν ο Υφυπουργός Εξωτερικών κ. Ανδρέας Λοβέρδος, σε σύνδεση από το εξωτερικό, κορυφαίοι διεθνολόγοι και εκπρόσωπος\nτων αντιπολεμικών οργανώσεων. Μια ιδιαίτερη αναφορά θα γίνει στην «Παγκόσμια Ημέρα Λυσιστράτης» ( 3/3/2003), αντιπολεμικής θεατρικής εκδήλωσης, που θα λάβει χώρα στην Ελλάδα , τις Η.Π.Α. και πολλές άλλες χώρες, και όπου η εκπομπή Χρωμοκρατία του «Ράδιο Πάντειο» θα συμμετάσχει μεταδίδοντας αληθινές και πλαστές, αλλά πάντοτε αποκλειστικές, ειδήσεις , καθώς και μελοποιημένα χορικά από την παράσταση της Λυσιστρατης της θεατρικής ομάδας του Παντείου , σε σκηνοθεσία Κίτυς Αρσένη και μουσική Κώστα Χαριτάτου. Η εκπομπή αυτή είναι η δεύτερη του «Ράδιο Πάντειο», μετά από την δημοσιογραφική εκπομπή Ραδιουργίες που ακούγεται ήδη, εδώ και μια βδομάδα, κάθε Τετάρτη βράδυ στις 11 μ.μ. από τη ΝΕΤ 105.8.\n7) Γ. Χάνδρα Λασιθίου: Οι καθηγητές ενημέρωσαν τους μαθητές για το έργο και έγινε συζήτηση για τον αντιπολεμικό του χαρακτήρα. Διαβάστηκε επίσης και ένα εκτενές απόσπασμα από την αρχή του έργου.\n8) 7ο Γυμνάσιο Αχαρνών: Διαβάσαμε το κείμενο στη θεατρική ομάδα και ενα κομμάτι θα το δραματοποιήσουμε την Παρασκευή για τα παιδιά.\n9) 89ο Δημ. Σχολείο Θεσσαλονίκης: τα παιδιά της Ε΄τάξης του, αφού άκουσαν τη Λυσιστράτη από το βιβλίο του Δ. Ποταμίτη, "Ιστορίες του παπού Αριστοφάνη", συζήτησαν με αφορμή την ερώτηση που περιέχεται στο κείμενο, "Σας άρεσε; γιατί;". Μετά χωρίστηκαν σε δυό ομάδες. Στην πρώτη αυτά που πιστεύουν πως δεν πρέπει να πιάνουμε στο χέρι μας όπλο ούτε σαν παιχνίδι και στην δεύτερη αυτοί που πιστεύουν πως η χρήση του όπλου σαν παιχνίδι δεν πειράζει. Εξέθεσαν τις απόψεις τους ελεύθερα. Τέλος ζωγράφισαν πανό με θέμα τον πόλεμο, ελεύθερα, το οποίο αφού το περιέφεραν στην αυλή του σχολείου, το ανάρτησαν στην τάξη.\n10) Τα Εσπερινά Σχολεία Καστοριάς, Γυμνάσιο και Ενιαίο Λύκειο, ανταποκρινόμενα στο πρόγραμμα «Λυσιστράτη και ο πόλεμος», ενώνουν τις φωνές τους ενάντια στο πόλεμο με τη βοήθεια της ¨Λυσιστράτης¨. Για το σκοπό αυτό πραγματοποιήθηκε στις 3 / 3 / 2003, ημέρα αφιερωμένη στο αντιπολεμικό έργο του Αριστοφάνη, σχετική εισήγηση από τη φιλόλογο καθηγήτρια Τέγου-Στεργιοπούλου Στέλλα, Δ/ντρια του Εσπερινού Εν. Λυκείου Καστοριάς, διανεμήθηκε ενημερωτικό φυλλάδιο στους μαθητές και στη διάρκεια της 5ης διδακτικής ώρας του ωρολογίου προγράμματος, προβλήθηκε βιντεοταινία με θέμα την κωμωδία του Αριστοφάνη «Λυσιστράτη», από το πρόγραμμα της εκπαιδευτικής τηλεόρασης. Μετά την\nπροβολή ακολούθησε δημιουργική συζήτηση μεταξύ μαθητών και εκπαιδευτικών.\nΟι Διευθυντές των Σχολείων: Στέλλα Τέγου – Στεργιοπούλου & Χρήστος Μιχαήλ\n11) Γυμνάσιο Πυθαγορείου στη Σάμο: Φιλειρηνικούς Χαιρετισμούς και από το δικό μας σχολείο Μας συγκίνησε η ιδέα του αφιερώματος στον Αριστοφάνη και σας στέλνουμε σε σύντομη "περίληψη" τη δική μας δράση. Αφού μοιράστηκαν οι ρόλοι - μετά από αρκετή δυσκολία, μιας και κανείς δεν ήθελε να είναι με τους "πολεμοχαρείς, καπήλους" - τα παιδιά έγιναν για λίγο μικροί πρώταγωνιστές παίζοντας με το μεγάλο - ομολογουμένως - πάθος τις σκηνές τους και στη συνέχεια προχωρήσαμε στο παιχνίδι της "αλλαγής ρόλων και εποχών". Ποιοί προκαλούν σήμερα ή προσπαθούν να προκαλέσουν ένα πόλεμο; Τι Μπορούμε να κάνουμε, τι κάνουμε, πως αντέδρασαν οι άνθρωποι στην Ελλάδα και σε όλο τον κόσμο, απέναντι σ'αυτή την απειλή; Πόση δύναμη έχουν οι φωνές μας αν ενωθούν; Μάθαμε και πληροφορηθήκαμε, διασκεδάζοντας. Ενώσαμε τις φωνές μας ενάντια στον πόλεμο και για μια ακόμη φορά συνειδητοποιήσαμε τη διαχρονικότητα του "παππού Αριστοφάνη"\n12) Κουμαντάρειος Πινακοθήκη Σπάρτης: Πλήρες κείμενο με περιγραφή των δραστηριοτήτων, φωτογραφίες κ.ά΄από την Γεωργία Κακούρου-Χρόνη στη σελίδα μας Εκπαιδευτικό Υλικό> Πρακτικές Δραστηριότητες


Ολυμπιακός - ΠΑΟΚ: Πάρτι τίτλου ο Ολυμπιακός με τριάρα στον... - Sportdog.gr - Αθλητικά Νέα | Ειδήσεις | Sport\n27/01/21 - 21:21\nΟλυμπιακός - ΠΑΟΚ: Ο Ολυμπιακός επιβεβαίωσε την αγωνιστική ανωτερότητα στην Ελλάδα, "καθαρίζοντας" ένα ακόμα ντέρμπι και μάλιστα με εντυπωσιακό τρόπο, αφού επικράτησε με 3-0 του ΠΑΟΚ στο Φάληρο.\nΟι Ερυθρόλευκοι ξέφυγαν πλέον με 15 βαθμούς από τον ΠΑΟΚ, βάζοντας ουσιαστικά τέλος στις όποιες ελπίδες του Δικεφάλου να κηνυγήσει το πρωτάθλημα. Παράλληλα, ουσιαστικά έκαναν ήδη τη... στέψη, αφού απέχουν 12 βαθμούς από τον δεύτερο της βαθμολογίας, Άρη, και μόνο αν "αυτοκτονήσουν" θα χάσουν τον τίτλο.\nΟ Ολυμπιακός ήταν ανώτερος του ΠΑΟΚ, πραγματοποιώντας ένα φοβερό δεύτερο ημίχρονο. Δύο γκολ και μία ασίστ είχε ο Ελ Αραμπί, που άνοιξε το σκορ στο 50', με τον Καμαρά να κάνει το 2-0 στο 77' και τον Βρουσάι να διαμορφώνει το τελικό 3-0 στο 89'. Οι Πειραιώτες είχαν και δύο δοκάρια στο ματς, με τους Μπρούμα και Καμαρά.\nΌσο για τον ΠΑΟΚ, στάθηκε καλά στο πρώτο ημίχρονο, όταν είχε και τις δύο μεγάλες ευκαιρίες που έκανε στο ματς, με τον Σα να πραγματοποιεί σπουδαίες επεμβάσεις σε προσπάθειες των Κρμέντσικ και Τζόλη.\nΟ Πέδρο Μαρτίνς είδε τον Βαλμπουενά να μένει εκτός τελευταία στιγμή με ενοχλήσεις. Ο Πορτογάλος τεχνικός παρέταξε τον Ολυμπιακό με σύστημα 4-3-3. Τερματοφύλακας ήταν ο Σα, με τετράδα στην άμυνα τους Ραφίνια, Σεμέδο, Μπα και Ρέαμπτσιουκ στην άμυνα από δεξιά προς αριστερά. Οι Εμβιλά, Μπουχαλάκης και Καμαρά αποτέλεσαν την τριάδα του άξονα, ενώ οι Φορτούνης και Μπρούμα πλαισίωσαν τον Ελ Αραμπί.\nΜε σχηματισμό 4-2-3-1 αγωνίστηκε ο ΠΑΟΚ του Πάμπλο Γκαρσία. Κάτω από τα δοκάρια κάθισε ο Ζίβκο Ζίβκοβιτς, με δίδυμο στόπερ τους Βαρέλα και Ίνγκασον, δεξί μπακ τον Βιεϊρίνια και αριστερό τον Ροντρίγκο. Αουγκούστο και Ελ Καντουρί ήταν το δίδυμο των αμυντικών χαφ. Στην κορυφή της επίθεσης κινήθηκε ο Κρμέντσικ, που είχε πίσω του τους Τζόλη, Ουάρντα και Αντρίγια Ζίβκοβιτς.\nΗ πρώτη καλή ευκαιρία του ματς ήταν για τον ΠΑΟΚ στο 4ο λεπτό, με τον Ελ Καντουρί να βρίσκει τον Κρμέντσικ, αυτόν να πλασάρει από διαγώνια θέση και να αναγκάζει τον Σα σε δύσκολη απόκρουση. Στο 25' ο Ζίβκοβιτς βρέθηκε με χώρο από τα αριστερά και επιχείρησε επικίνδυνη συρτή σέντρα, αλλά και πάλι ο Σα παρενέβη προ του Τζόλη.\nΟ Ολυμπιακός άρχισε να ανεβάζει αισθητά την απόδοσή του από το 30' και μετά. Οι Ερυθρόλευκοι εξακολούθησαν να πιέζουν ψηλά τον ΠΑΟΚ και να τον εμποδίζουν να αναπτυχθεί, όμως ο Δικέφαλος δεν τα κατάφερνε το ίδιο αποτελεσματικά σε σχέση με το ξεκίνημα της αναμέτρησης. Οι Μπρούμα και Καμαρά βρήκαν χώρους μεταξύ της μεσαίας γραμμής και της άμυνας του ΠΑΟΚ, δημιουργώντας σημαντικές ευκαιρίες. Στο 33' ο Ραφίνια σέντραρε στη μεγάλη περιοχή και ο Μπρούμα σούταρε από το ύψος του πέναλτι, αλλά ο Βιεϊρίνια έβαλε σωτήρια την κόντρα. Στο 38' ο Μπρούμα συνέκλινε και πέρασε κάθετη μπαλιά για τον Καμαρά, που έκανε κίνηση κρυφού επιθετικού, υποδέχθηκε την μπάλα και πλάσαρε ελάχιστα άουτ με το αριστερό. Στο 39' ο Καμαρά έγινε δημιουργός, πασάροντας για τον Μπρούμα, αυτός επιχείρησε το σουτ από το ύψος του πέναλτι και έστειλε την μπάλα στο δοκάρι!\nΟ ΠΑΟΚ βγήκε αλώβητος από ένα δεκάλεπτο ασφυκτικής πίεσης του Ολυμπιακού και βρέθηκε πολύ κοντά στο γκολ στο 44'. Μετά από σέντρα του Ροντρίγκο και φάση διαρκείας, η μπάλα κατέληξε στον Ζίβκοβιτς, ο οποίος γύρισε την μπάλα από τα αριστερά προς τα πίσω. Ο Τζόλης βρέθηκε μόνος του στο ύψος της μεγάλης περιοχής και σούταρε δυνατά, με τον Σα να κάνει μεγάλη επέμβαση!\nΤο δεύτερο ημίχρονο ξεκίνησε με πολύ καλύτερο ρυθμό, με τον Ολυμπιακό να ανοίγει το σκορ. Στην πρώτη επικίνδυνη επίσκεψη στα καρέ του ΠΑΟΚ, στο 50', ο Εμβιλά πέρασε ωραία κάθετη μπαλιά για τον Φορτούνη, που επιχείρησε να μπει στην περιοχή, αλλά τον πρόλαβε ο Ίνγκασον. Ο "Φόρτου" βρέθηκε στα αριστερά και γύρισε προς τα πίσω για τον Μπουχαλάκη. Αυτός έπαιξε το "1-2" με τον Καμαρά και εν συνεχεία "έσκαψε" γλυκά την μπάλα πάνω από την άμυνα και βρήκε τον Ελ Αραμπί, ο οποίος σούταρε από διαγώνια θέση στην απέναντι γωνία και έκανε το 1-0!\nΟ ΠΑΟΚ λίγο έλειψε να απαντήσει στο 53' αλλά το γκολ του Τζόλη με δεξί πλασέ έπειτα από ωραία μπαλιά του Κρμέντσικ ακυρώθηκε σωστά για οφσάιντ. Οι Θεσσαλονικείς ανέβασαν πιο ψηλά τις γραμμές τους ψάχνοντας την ισοφάριση. Στο 56' ο Ίνγκασον προωθήθηκε και σέντρα στον Κρμέντσικ, η κεφαλιά του οποίου σταμάτησε στον Μπα. Στο 66' μια ακόμα επικίνδυνη σέντρα, από τον Βιεϊρίνια αυτή τη φορά, βρήκε το κεφάλι του Ουάρντα, που υποχρέωσε τον Σα σε μια ακόμα δύσκολη απόκρουση.\nΗ επιλογή του ΠΑΟΚ να ρισκάρει επιθετικά άφησε κενούς χώρους στην άμυνά του, τομέας στον οποίο ο Ολυμπιακός ειδικεύεται να "χτυπά" με τους ποιοτικότατους μεσοεπιθετικούς του. Στο 70' ο Καμαρά... προειδοποίησε τον Δικέφαλο, αφού συνδυάστηκε ωραία με τον Φορτούνη και μπήκε στην περιοχή πιάνοντας έναν "κεραυνό" με το δεξί. Ο Ζίβκοβιτς βρήκε λίγο την μπάλα και της άλλαξε πορεία, στέλνοντάς τη στο οριζόντιο δοκάρι.\nΣτο 77' ο Ολυμπιακός έφυγε σε μια ακόμα επικίνδυνη αντεπίθεση και "καθάρισε" το ματς. Ο Ελ Αραμπί τράβηξε πάνω του δύο αντιπάλους και πάσαρε στον Καμαρά. Αυτός πλάσαρε με το αριστερό, με την μπάλα να βρίσκει ελαφρώς στον Ίνγκασον, προτού περάσει κάτω από τα πόδια του και καταλήξει στα δίχτυα για το 2-0 του Ολυμπιακού!\nΣτο 89' ο Βρουσάι έδωσε διαστάσεις θριάμβου στη νίκη του Ολυμπιακού. Έπειτα από μπαλιά του Ελ Αραμπί, ο Έλληνας άσος έστειλε την μπάλα στο οριζόντιο δοκάρι με αριστερό σουτ, αλλά στην επαναφορά σούταρε ξανά και έστειλε την μπάλα στα δίχτυα για το τελικό 3-0.


Βενγκέρ: «Με ενδιαφέρει η Μπάγερν Μονάχου» - Ειδήσεις - νέα - Το Βήμα Online\nΒενγκέρ: «Με ενδιαφέρει η Μπάγερν Μονάχου»\nΟ πρώην προπονητής της Άρσεναλ, Αρσέν Βενγκέρ εξέφρασε το ενδιαφέρον του για να αναλάβει την τεχνική ηγεσία της Μπάγερν Μονάχου.\nΣτην Μπάγερν εκτός από το σημερινό παιχνίδι με τον Ολυμπιακό, ασχολούνται με την αντικατάσταση του Νίκο Κόβατς. Ο Αρσέν Βενγκέρ είναι ένας από τους υποψήφιους τους οποίους εξετάζουν οι Βαυαροί και απ’ ότι φαίνεται, αν αποφασίσουν να τον προσεγγίσουν, δεν θα ακούσουν αντιρρήσεις…\nΟ Βενγκέρ φιλοξενήθηκε σε τηλεοπτική εκπομπή του «BEIN SPORTS» και ρωτήθηκε για τη σύνδεση του ονόματος του Μπάγερν Μονάχου. Ο Αλσατός προπονητής απάντησε ότι θα τον ενδιέφερε να προπονήσει στο Allianz Arena και να επιστρέψει στην ενεργό δράση.\n«Φυσικά και δεν μου είναι αδιάφορη η προοπτική. Για 36 χρόνια εργάστηκα στο υψηλότερο επίπεδο χωρίς διακοπή. Από τα 33 ως τα 69 μου δούλευα συνεχώς. Οπότε, ναι, θα με ενδιέφερε» σχολίασε ο Βενγκέρ, αποκαλύπτοντας τις προθέσεις του.\nΟ Βενγκέρ αποχώρησε από την τεχνική ηγεσία της Άρσεναλ τον Ιούνιο του 2018 και έκτοτε δεν εργάστηκε σε άλλη ομάδα. Η FIFA του πρότεινε έναν τεχνικό ρόλο τον Σεπτέμβριο, αλλά ο Βενγκέρ αρνήθηκε, προφανώς έχοντας κατά νου μία ευκαιρία για να επανέρθει στην προπονητική.